Aku iku gak tapak ngetuti dunia sepak bola soale ancen gak seneng. Tapi berhubung akeh uwong sing seneng ambek bal balan dan sering entok beritane, aku dadi akeh eroh e. Salah sijine iku berita tentang atlet teko luar negeri sing kate melu turnamen nang Indonesia terus ngefoto lapangan e. Teko kono, langsung rame sisan wong Indonesia sing protes ambek keadaan rumput nang lapangan iku. Pas tak delok, aku langsung ngeh opo’o kok podo protes, yaiku lapangan e gak mulus. Keadaan lapangan rumput nang pertandingan sepak bola iku ngaruh pol nang kabehane lho. Lapangan sing ideal iku yo sing mulus. Nek lapangane gronjalan dan gak mulus, bakal akeh halangane. Mulai teko bal sing gak isok nggelinding apik, sampe resiko atlet sing cedera. Ancene kondisi lapangan iku ngaruh akeh pol.


Jaman saiki, jenenge warung ayam geprek iku onok nang ndi ae. Dadakno ayam geprek iki dipelopori teko Jogja dan sing nggawe resep iki pertama kali yaiku bu Rum. Warung ayam geprek bu Rum iki wes onok akeh cabange nang Jogja. Tapi rasa asli ayam geprek sing mantep iku teko pusate langsung. Nek awakmu penasaran, ituti rute iki. Berangkat teko UGM, dalam kurus ae nang arah jalan Colombo. Pas mentok nang pertelon jalan Affandi, belok nengen, terus belok kiwo melbu nang jalan Garuda. Mbari ngono belok kiwo mbarine Indomaret Demangan Baru. Terus belok nengen pas ketok Circle K Demangan. Terakhir, belok kiwo nang jalan Wulung. Dalan lurus ae, dan warung ayam geprek bu Rum pusat onok nang kiwo dalan.


Kangge damel regi langkung awis, kathah daharan ingkang dicaosi keju mozarella. Keju mozzarella menika keju saking Italia ingkang saged dados leleh nalika dimasak. Daharan ingkang dicaosi keju mozzarella bakal langkung menarik amargi sampeyan saged ngraosaken sensasi dahar ingkang benten. Keju ingkang leleh dados mulur nalika didahar. Kasunyatanipun, sampeyan saged damel keju ingkang awis menika namung kangge tiga bahan mirah. Bahan-bahanipun inggih punika glepung sagu, susu UHT, kaliyan keju cheddar. Caranipun, larutkaken glepung sagu kangge susu UHT. Aduk rata. Lajeng, lebetaken sisanipun susu dhateng wajan. Tambahkaken keju ingkang sampun diparut. Menawi sampun meh umep. Caosi larutan glepung sagu wau. Aduk ngantos kenthel. Lebetaken kulkas ngantos beku.


Wingi pas aku moco berita online nag salah sijine situs online, beritakno nag salah sijine pabrik kamera sing paling gede nag negoro iki ngetokno produk anyar. Nah kamerai iku maeng duwe fitur-fitur unggulan sing ancene ora ono nag kamera liyane koyok contone lensae sing sampe 30 mega pixel, terus cepretane sing cepet sampek mumete kipas ae iso mandek. Terus sak liyane iku sing kanggo nyimpen yo gedene pol nag dibandingno karo kamera umume. Mari ngunu, batune sing awete megilan soale kapasitase sing gedene pol. Tapi sing garai ngiler yoiku gambar potone beninge megilan. Tapi sing garai wong nyingkreh yoiku regane sing garai rekening jebol.


Ben mari liburan, pasti onok perasaan seneng sing bakal mbekas sampe sak minggu ke depane. Luwe teko iku, biasane wes mari dan bakal akeh laline. Padahal kadang awak dewe kan sek pengen iling terus ambek pengalaman liburan sing menyenangkan iku mau. Carane ben gak gampang lali dan kenangan iku bakal terus ono iku yo dokumentasi alias kudu difoto. Opo maneh jaman saiki hp tambah canggih, dadi isok ngefoto nang ndi ae awak dewe berada. Dan nek bener-bener pingin gelem iling suatu momen secara detail, selalu foto lokasi ndi ae sing awakmu kunjungi. Babah dikiro wong katrok, sing penting awak dewe nduwe kenangan dan gak bakal lali ambek momen iku kabeh. Marine liburan, foto-foto mau disimpen ndek folder dan folder iku dijenengi liburane nang ndi dan karo sopo ae. Disimpene isok nang laptop, flashdisk, utowo Google Drive cek gak gampang ilang.


Martin Luther King Jr. iki jeneng salah sawijine pendeta baptis ning Amerika. King lair tanggal 10 Januari 1957 lan seda tanggal 4 April 1968. King kuwi lulusan sosiologi lan teologi sistematika saka Universitas Boston. King nduwe misi kanggo mbelani rakyat sing kena isu rasial ning Alabama. Inspirasine yaiku perjuangan Mahatma Gandhi kanggo perjuangan antikekerasan. Misi iki saya suwe saya ditentang karo bocah enom amarga ora sejalan karo perkembangan jaman. King melu nyuwarakke hak rakyat sing didasari karo ajaran Kristen. King sempet dikunjara lan sering nulis ning jero kurungan kuwi. Nanging, King ditembak kanthi seda amarga teges mbelani rakyat lan ngewenehi propaganda lewat keagamaan.


Sak liyane nag Malioboro sing terkenal nag jogja, ono maneh sing paling terkenal maneh yoiku "HeHa". Nag kono iku akeh pemandangane macem-macem ono sing bangunan koyok mirip nang film-film sampek iso delok srengenge kelem. Nag teko Jogja kota HeHa iku sekitar 40 menitan, terus nag kono ono restorane, ambek macem-macem fasilitas sing digawe nyenengno sing dolan mrono contone koyok, Love Box, Sky Swing, ambek liyan-liyane. Terus sing garai paling apik yoiku nang kono iku iso langsung delok laut sing ombone pol karo abange srengenge nag ate kelem. Mangkane nag sore nang kono akeh bocah sing podo dolan ambek pacare dewe-dewe.


Pas awak dhewe mlayu kui, awak dhewe iso ngalami hal-hal sing ora dipengeni. Senadyan kui olahraga sing dianggep sepele, awak dhewe tetep iso ciloko pas ngelakoe olahraga kui. Rupa cilokone kui iso werno-werno. Yen awak dhewe wis mlayu suwe lan kui suhune lagi panas banget, awak dhewe iso semaput mergo kekeselen lan mergo kurang cairan. Semapute kui uga iso mergo oksigen sing ono neng sirahe duwe kui kurang akeh. Dadane dhewe uga iso dadi sesek. Iki dadi luwih bahaya banget yen wonge kui duwe penyakit asthma. Yen awak dhewe mlapahe ora bener, pergelangan sikile dhewe iso keseleo. Yen awak dhewe mlayune ora ngaggo teknik sing bener, neng jangka wetku suwe, sendi-sendi seng ono neng sikil kui iso rusak sing marake awak dhewe ora iso gerak.


Dino iki wayahe aku belonjo ulanan nang Pasar. Niat awale aku mek kate tuku sayuran sing wes onok nang catetanku, cuma aku langsung ngiler pas ndelok bakul sing dodolan jamur sak muaceme. Onok jamur kuping, jamur enoki, jamur tiram, jamur shiitake, karo jamur kancing. Aku sing dasarane sueneng karo jamur langsung tak borong kabeh. Pas moleh, mamaku bingung, iki lapo aku tuku jamur sak sembarang kalire. Yo aku ngomong nek aku lagi pingin ae mangan jamur. Akhire karo mamaku dimasak kabeh iku jamure. Mulai sing digoreng tepung, disate, sampe ditumis karo sayuran liyane. Akhire bengi iki awakku sak keluarga pesta mangan olahan jamur.


Nag nang kota pahlawan mesti aku biasane mampir nang omahe koncoku, aku biasane nag petuk ambek koncoku mesti budal nang warkop sing pareke omahe soale murahe pol, terus jajane yo enak-enak. Ambek wong tuwone barang aku yo wes biasa, wes kyok dianggep keluarga dewe masio aku iki wong sing adoh teko deke, tapi aku ambek deke iku wes koncoan suwe ket awit kulai semester loro sampek akhir. Masio deke iku termasuk wong sing sugeh tapi deke ambek keluargane mesti sederhana ora atek sing aneh-aneh. Terus masio koncoku iku omongane rodok atos, tapi deke iku ora keras, yo lumrahlah budayae wong kono kan bedo ambek wong jawa timur liyane.


Nonton film utowo delok film yaiku penggawean sing dilakoni menungso polahe delok cerito sing diperagakno karo mengungso, mboh iku ceritoe asli opo gawean ae sing penting iso hibur sing delok film. Penggawean iki biasane kenek digawe alternatif utowo selingan pas awak dewek butoh hiburan pas awak dewek kabeh pegel terus aras-arasen metu nang endi-endi. Opo maneh saiki wes akeh siaran utowo chanel sing murah terus kenek digawe langganan sak ben ulan. Nonton film saiki ora perlu bayar larang koyok biyen soale nonton film saiki iso teko Hp sing ono paketan internete utowo teko TV sing wes langganan chanel teko provider sing nyediakno pirang-pirang chanel mboh iku teko nasional utowo international.


Mulai tahun iki, kabeh TV nang Indonesia iku dialihno dadi TV digital sing nganggo Set Top Box utowo disingkat dadi STB. Gak kabeh TV iku perlu STB, soale alat iki mek diperlukno gawe TV analog ben isok nangkep siaran TV secara digital. Cara masange iku koyok ngene. Siji, siapno TV, STB, karo remot TV. Loro, sambung kabel antenna nang STB ne. Telu, sambungno kabel RCA sing wernoe abang kuning karo putih nang STB. Papat, nyalakno TV ambek STB nganggo remot. Limo, pilih mode AV nang TV analog. Enem, pilih menu “pencarian saluran”, terus pilih “pencarian otomatis”. Terakhir, garek pilih “simpan”, dan TV digital siap ditonton.


Mas Tomo lan Elizh seneng banget njajal masak jajan. Senajan bakalan ngerusoni pawon, nanging bakal tetep dilakokake. Miwiti masak jajan, Elizh lan Mas Tomo wis nulis bakal masak apa. Dheweke akhire mutusake kanggo masak pudding. Kabeh alat masak wis dicepakake kayata panci, kompor, cetakan pudding, sendok, lan liyane. Nalika pudding wis mateng, Elizh lan Mas Tomo gantian kanggo ngeresiki pawon. Sing bagian kora-kora yaiku Elizh, sing bagian ngeresiki lan mbuak turahane bahan puddinge supaya kabeh alat masake tetep resik yaiku Mas Tomo. Kabeh panci, kompor, cetakan pudding sing wis rampung digawe lan diumbah wis dibalekna maneh ana ing panggone kaya awal mau.


Ngewangi tonggone dhewe sing lagi keno musibah utowo sing lagi kesusuhan kui penting. Soale, awak dhewe ora urip dhewekan neng lingkungane dhewe. Awak dhewe uga dhewe tonggo-tonggo. Wong-wong sing neng sekitare dhewe kui uga sing bakal ngewangi awak dhewe pas awak dhewe lagi keno musibah. Awak dhewe ora iso ngelakoke kabeh perkoro neng donyo kui dhewekan. Awak dhewe butuh wong liyo kanggo ngerampungke suatu perkoro. Mungkin awak dhewe iso ngerampungke kui dhewe, nanging yen dilakoke rame-rame gawean kui bakal luwih cepet rampung. Yen wong kui, wegah ngewangi tonggo sing lagi butuh, tonggone uga dadi wegah ngewangi wonge kui. Makane kui, awak dhewe kudu nulungi tonggone dhewe sing lagi kesusahan.


Tambah berkembange teknologi iku marakno kabeh informasi isok diakses luwe cepet dan gampang. Teko kono, awak dewe dadi isok ndelok kehidupan wong liyo sing dipamerno nang media sosial. Awale mungkin biasa ae, tapi isok ae suwe-suwe awak dewe bakal minder. Opo maneh nek ndelok pencapaiane wong liyo, wah pasti bakal tambah minder pindo. Teko kono, pasti atine awak dewe mulai gak tenang dan muncul rasa cemas. Nek wes koyok ngono, wayahe awakmu ngaji Al-Qur’an. Ketoke ancen gak solutif, tapi percoyo o, iki cara paling ampuh gawe awakmu umat Muslim sing atine gak tenang. Nek awakmu percoyo onok sing jenenge kekuatan spiritual, pasti bakal percoyo ambek iki. Nek awakmu sek gak percoyo, cobaen dewe ae wes.


Olahan seafood saliyaning udang kang kawentar yaiku cumi-cumi. Cumi bisa cinampur utawa kaolah dadi maneka panganan kaya: cinampur ana ing tomyum, cumi goreng mentega, oseng cumi pedas manis, cumi bakar madu, cinampur ana ing takoyaki, cinampur ana ing bakmi, lan sapanunggale. Miturut panaliten, kaya seafood tunggale, cumi uga ngandhut nutrisi kang apik kanggo awak kayata kalori, banyu, protein, kalsium, natrium, fosfor, kalium, beta karoten, vitamin B12, nganti vitamin E. saliyaning ngandhut nutrisi, cumi uga duwe mupangat liya kanggo awaking manungsa. Ing antarane: minangka srana pembentukan sel darah merah ana awak, memelihara keseimbangan cairan tubuh, gawe sarasing balung lan untu, nyeimbangke tekanan darah. Kang durung tau ngrasakake cumi, ayo padha ngicipi bebarengan!


Aku tau diwei wejangan teko wong sing wes pengalaman mungga gunung. Nah wong iku maeng ngomong, nag munggah gunung iku ora atek kakean polah sing penting iku mlaku sak isone. Terus perlengkapane iku maeng yo kudu lengkap soale nag ora lengkap mesti nag ono kedaden sing ora diperlokno mesti bingung. Nah sing jenenge nang alas iku seje ambek lingkungan biasane mangkane kudu ati-ati ben slamet. Terus wong iku maeng yo ngongkon gowo obat-obatan sing sekirane dibutuhno koyok obat loro weteng, obat alergi, ambek obat liyan-liyane sing biasane awak nag loro iku cocoke gawe opo. Terus mari ngunu yo kudu ngejak konco ben ono koncone nag lapo-lapo.


Gawe mahasiswa sing urip ning kota wisata kaya Jogja, Bandung, lan Bali bisa nuwuhake kesenengan saka fotografi. Fotografi iki cara ngrekam carita lewat gambar kamangka bisa dipahami karo wong liya. Fotografi iki uga dadi salah siji cara nyimpen memori sing apik utawa bisa dadi penghasilan gawe wartawan, kaya ngefoto wong sing lagi demo, utawa kejadian-kejadian liyane. Dadi fotografer kuwi bisa diawali saka HP. Ora butuh HP sing api, sing penting ngerti teknik, cahaya, werna, lan ngerti kejadian endi wae sing kira-kira apik difoto. Banjur yen ana rejeki, bisa dimulai nganggo kamera mirrorless sing regane murah nanging hasile apik. Nanging dadi fotografer kuwi ya kudu wani promosi karyane ning sosial media ben bisa nampung kritik lan saran.


Nang pertandingan endi ae, pasti onok resiko sing bakal dihadepi. Salah sijine iku kerusuhan nek onok supporter sing gak terimo tim sing didukung iku kalah. Hal iku wes sering banget kedaden dan ujung-ujunge isok dadi kericuhan. Bah iku tukaran antara supporter A ambek supporter B utowo supporter lawan polisi. Pokok awak dewe nek lagi onok ndek posisi iku, cepet-cepet ngadoh teko kerumunan mau cek gak kejebak nang tengah kerumunan dan marakno awak dewe akeh gak selamete. Contohne nek misal kerumunan iku onok ndek kidule area Stadion, awak dewe isok nang arah lor e Stadion. Pokok nek onok kerumunan nang area pertandingan olahraga koyok ngono, cepet-cepet ngadoh.


Awak dhewe ora perlu kuwatir robot bakal genteni gaweane awak dhewe. Neng masa depan, mungkin robot kui bakal gentenine dhewe neng beberapa bidang gawean, nanging ora mungkin kabeh. Tekan saiki, durung ono robot sing iso mempertimbangke perasaan lan duwe imajinasi dhewe. Gawean sing iso ora bakal diganteni robot kui gawean sing duwe rong unsur mau. Robot kui ora duwe moral kompase dhewe, dadine robot kui ora iso nentoke 100% bener endi sing apik lan endi sing olo. Gawean koyo hakim kui bakal angel diganteke robot. Soale, akeh variabel neng pengadilan kui kanggo nentoke salah utowo benere. Robot kui iso wae salah pas jupuk suatu keputusan, yen dheweke salah kui awak dhewe bakal luwih angel ngedebate.


Yen awak dhewe kerep buku toko-toko daring neng internet, awak dhewe dadi akeh kepingine. Awale awak dhewe ora ngebutuhke barang kui, nanging mergo delok neng toko daring kui lagi rego promosi, awak dhewe dadi ngeroso butuh kui. Supoyo awak dhewe ora gampang tuka-tuku barang sing ora awak dhewe butuh, ono beberapa hal sing kudu awak dhewe gateke. Sing kesiji, awak dhewe kudu gawe pengeluaran sak ben sasine neng barang-barang sing ora penting. Sesasi kui awak dhewe ora entuk ngeluwi batas sing wis ditentoke. Sing keloro, awak dhewe kudu sadar yen rego promo sing awak dhewe delok kui pancen kanggo mancing awak dhewe tuku. Awak dhewe kudu iso nahan napsu ben ora ketipu. Sing ketelu, awak dhewe delok-delok barang neng lapak daring yen awak dhewe wis ngerti arep tuku op.


Wektu aku isih SMP, sekolahan ku kui durung duwe masjid. Sekolahku mung duwe musala cilik sing mung iso amot paling okeh 20-an wong. Awal-awal sekolah neng kono, aku arang neng musala kui. Nanging pas nyerak-nyeraki ujian kelulusan, aku dadi kerep dono kanggo salat duha. Yen misale kudu salat jamaah rame-rame, koyo tarawih lan jumatan, awak dhewe salat neng aula utowo gedung serba guna. Pas aku lulus kui, para wali murid diundang neng sekolah kanggo jipuk rapot. Pihak sekolah pas kui uga jaluk sumbangan nen wali-wali murid kui kanggo dana pembangunan masjid. Ibuku tetep ngewehi sumbangan kui senadyan aku wis ora sekolah neng kono. Nanging ora let suwe, adiku mlebu SMP sing podo karo aku. Dadine duwit sumbange kui ora sio-sio mergo adiku isih iso ngerasake.


Kupang dadi salah siji panganan khas teka Sidoarjo, Jawa Timur. Kupang iki yaiku kerang cilik sing ana ing laut. Masakan kupang akeh banget ditemokake ana ing Sidoarjo. Biasane kupang dipangan karo bumbu petis sing wis diulek karo lombok lan dipangan karo lontong. Nanging kadang akeh wong sing ora bisa mangan kupang lan akhire dadi mules nganti mutah. Cara supaya ora mules lan ora mutah nalika mari mangan kupang yaiku nomer siji, ngombe degan. Wong dodol kupang biasane uga nyediani es degan supaya dadi penaware kupang supaya ora nggarai weteng lara. Sing nomer loro, nalika wis kerasa mules banget ora perlu diterusna anggone mangan kupang iki.


Salah siji pantai sing paling terkenal nang Jogja iku jenenge Pantai Parangtritis. Sebelum pantai nang Gunungkidul iku terkenal koyok saiki, Pantai Parangtritis iki wes luwe disik terkenal. Bahkan onok sing ngomong nek awakmu durung jangkep nek durung nang pantai iki pas nang Jogja. Jalur e sing luwe gampang ditempuh pun marai pantai iki sek dadi destinasi favorit e wong-wong. Nek awakmu kepingin nang Pantai Parangtritis, tutono ae rute iki. Berangkat teko UGM, terus dalan lurus ae nang jalan Cik Di Tiro dan lurus nang jalan Suroto. Mbari ngono awakmu belok nang jalan Yos Sudarso dan njupuk jalur kiwo. Mbari ngono awakmu belok ngiwo nang jalan Tukangan. Mbari ngono melbu nang jalan Hayam Wuruk terus nang jalan Gajah Mada sampe tembus jalan Sultan Agung. Nek wes tutuk jalan Brigjen Katamso, awakmu lurus terus ngelewati jalan Parangtritis sampe nang Kretek. Teko kono, garek nyetir diluk maneh wes tutuk nang Pantai Parangtritis.


Salah siji jenis olahraga sing lagi usum nang kalang wong-wong iku tenis meja utowo biasa dikenal atek jeneng pingpong. Peralatane sederhana, mek nganggo raket kayu, bal pingpong, ambek arena sing bentuke koyok mejo. Engkok dolene iku podo plek ambek pas dolen tenis. Ketoke koyok dolanan biasa kan ya. Mergo iku, akeh pol uwong sing ngeremehno permainan sing siji iki. Padahal tenis meja iku nduwe manfaat sing lumayan akeh lho rek. Siji, ningkatno refleks awak. Loro, nyegah kepikunan. Telu, mbantu ngeduno berat badan. Papat, ningkatno kepadatan balung. Limo, ningkatno stamina. Enem, ngasah fungsine utek. Pitu, ngimbangno ketajaman mental. Terakhir, sarana bersosialisasi.


Salah siji khutbah sing tau tak rungokno iku tentang kewajiban istri gawe taat nang suami. Nang kono, intine iku pintu Surga gawe istri iku nek de’e taat karo suamine. Aku sempet wes kate gak terimo, tapi untung ae dilanjutno. Hukum iku berlaku nek suamine iku sholeh dan opo sing dikondo suamine iku sesuai syariat agama. Nek onok kepinginan e suami sing gak sesuai syariat agama, halal gawe gak dipatuhi. Luwe apik maneh nek istrine isok negur suamine dan ngarahno endi sing tepak. Istri sing isok koyok ngono iku pahalane luwe berlipat ganda dan Allah SWT njanjekno surga gawe mereka iku mau.


Kanggo nulis skripsi sing mbahas babagan kabudayan, Puput sowan menyang omahe Mbah Farid. Salah siji tokoh adat sing ana ing Suku Tengger, Jawa Wetan. Nalika ana ing omahe Mbah Farid, Puput akeh nakon babagan perane tokoh adat, kepiye cara njaga kabudayane Suku Tengger, kepiye hubungane karo pamrentah, lan kepiye hubungane karo bangsa alus. Salah siji jawabane Mbah Farid nalika ditakoni Puput yaiku Mbah Farid mesthi diwenehi tandha-tandha nalika Gunung Semeru mbeh mbeledos. Mbuh tandha-tandhane teka impen, mbuh teka kewan, tanduran, utawa gejala alam sing ketok liyane. Sawise Mbah Farid ketok tandha-tandhane, Mbah Farid mesthi ngejak warga Suku Tengger kanggo donga lan ngelakoni ritual liyane supaya tansah dilindungi.


Gawe para gamers, rasane dolanan nek nganggo kursor sing onok nang laptop tok iku rasane gak lego. Mereka iku pasti nggolek mouse ben pas nge-game iku gak kangelen karepe dewe. Salah siji jenis mouse sing akeh dinggo wong-wong iku jenis wireless mouse. Dadi mouse e gak nduwe kabel, dan luwe gampang gawe dinggo. Cara nyambungno wireless mouse nang laptop iku koyok ngene. Siji, lebokno penerima mouse nang salah siji colokan USB. Loro, pasang baterai nang njero mouse e. Telu, petek tombol ON nang mouse. Papat, petek tombol “Connect” nang mouse iku mau. Terakhir, obahno mouse iku mau gawe ngetes koneksine. Nek wes mari, mouse iku wes isok dinggo.


Ning sawijine topik diskusi, ana pembahasan babagan asa keris. Ana sing ngomong yen keris iki asale saka Majapahit, uga ana sing ngomong yen keris iki saka Melayu amarga ana cerita yaiku Hang Tuah lan keris Taming Sari sing dadi hadiah saka Majapahit amarga keris Taming Sari bisa menangke tandhing keris lawan salah siji punggawa Majapahit. Kamangka, bisa disimpulake yen keris Taming Sari iki saka Majapahit nanging diwenehake marang Hang Tuah. Keris iki uga dadi topik sing bahas babagan harga dirine Majapahit sing diwenehake marang bangsa Melayu liwat cara sing gampang. Kamangka, ning Jawa, Hang Tuah iki diarani penjajah, nanging kanggo bangsa Melayu, Hang Tuah iki dadi pahlawan.


Saiki sing seneng nandur tanduran iku wes akehe megilan, terus sing seneng nandur yo ora mok nang deso tok, tapi nang kota barang saiki yo akeh wong sing seneng nandur. Nah sing diarani nandur iku maeng opo se? nah sing diarani nandur iku maeng yoiku termasuk penggawean sing icir-icir tanduran sing ancene iso dadekno panen utowo roso seneng nang ati. Nah sing jenenge nandur iku maeng yo ora mok tanduran sing ancene kenek didol tok, tapi tanduran sing kenek digawe panganan barang contohne koyok buah-buahan, terus sing kenek digawe mangan koyok pari, terus bolet, menyok, ambek liyan-liyane maeng. Ancene saiki iku akehe pol sing seneng ambek nandur-nandur maeng mergo iso nyenengno.


Alquran sing dadi kitab sucine wong Islam nyimpen kisah inspiratif sing bisa dadi pituduh nalika ngelakoni urip ana ing donya. Nanging ora kabeh bisa ngerteni lan paham kisah-kisah iki. Wong-wong kadang mung maca Alquran gur diwaca tur ora dipahami maknane lan ora dilakokake saben dina. Supaya bisa dilakokake saben dina, pancen kudu ana wong utawa babagan sing bisa nggarai wong liya ngerti lan akhire gelem ngelakoni iku. Kayata misale ana sosial media sing saben dina posting babagan kisah inspiratif Alquran. Iku bakal luwih gampang amarga kabeh wong bisa maca postingan instagram iku. Ayo wiwit neladani apa wae sing ana ing Alquran lan dilakokake saben dina.


Seko program Master Chef Indonesia sing tayang neng Indonesia sing tayang seko taun 2011, koki-koki utowo juru masak sing dadi selebriti makin tambah akeh. Seko acara masak sing ditayangke neng RCTI kui awak dhewe entok 4 jeneng, yaiku chef Juna, chef Marinka, chef Arnold Purnomo, lan chef Renata. Seko Master Chef Indonesia wong papat kui dadi kerep muncul neng acara-acara liyo, neng TV utowo Youtube. Yen didelok soko chef sing disebutke mau ono 2 cara ben iso dadi juru masak selebriti. Sak liyone jago masak lan duwe pengalaman suwe neng pawan profesinal, juru masak kui kudu dhuwe tampang sig apik utowo karakter sing kuat. Tulodone koyo Juna sing due karakter sing serem lan Arnold sing duwe perawakan gagah nanging imut.


Industri film Indonesia kui, taun 2022, iki iso disebut luwih apik seko negara-negara tetetonggo. Film neng Indonesia wis ora mung film horor sing saru-saru koyo taun 2000-an. Film saiki genrene wis werno-werno lan kwalitase uga apik. Taun 2021 wingi film Seperti Dendam Rindu Harus Dibayar Tuntas seko Palari Film menang akeh penghargaan neng festival film luar negeri. Saiki film sing ngangkat kebudayaan Sunda, Before, Now, and Then (Nana), menang neng Asia Pasific Screen Awards neng kategori film paling apik. Sak liyane kwalitas sing wis diakoni donyo, penonton film lokal neng Indonesia kui ono neng ongko 30% seko penonton film kabehane. Angka kuwih wis adoh luwih apik timbangane negoro tetonggo koyo, Malaysia lan Thailand, sing penonton lokale ora tekan 10%. Dadi saiki, awak dhewe kudu bangga karo film gawean asli putra-putri Indonesia.


Awak dhewe ora entuk fanatik neng tokoh agama sing awak dhewe etuti. Pikiran lan pendapate wong-wong sing duwe ilmu iki bedo-bedo, dadi wajar yeng ono bedo pendapat. Nanging awak dhewe kudu paham yen tokoh agama kui wong alim artine dheweke wis sinau ilmu agama kui seko berbagai sumber. Sak ben dheweke berpendapat kui wong alim mesthi wis duwe argumen sing kuat, ora mung asal ngomong. Senadyan, pendapate wong alim siji karo liyane bedo, wong-wong alim kui luwih ngerti timbangane awak dhewe. Mergo kui, awak dhewe uga ora entuk nyalahke wong alim utowo kyai sing bedo pendapate karo sing awak dhewe percoyo.


Sebagai rangkain acara G20 sing diselengarake taun iki, Kementerian Pendidikan, Kebudayaan, Riset, dan Teknologi utowo Kemendikbutristek ngadake dialog budaya Ruwat Nusantara. Acara sing dilaksanke tanggal 14 September 2022 neng kawasan Candi Borobudur iki ngundang 100 tokoh adat seko berbagai daerah neng Indonesia. Sak durunge kui, para tokoh adat kui dijamu neng Kompleks Kepatihan Maliobor, Yogyakarta. Para tokoh adat mau menyang kepatihan numpak andong. Tokoh-tokoha adate uga ngaggo klambi adat daerahe dhewe-dhewe neng Kepatihan. Wakil Gubener Yogyakarta, Paku Alam X, sing nyambat para tamu kui neng kapatihan. Dheweke seneng utowo kagum delok klambi adat sing werno-werno sing dienggo para tamu kui. Iki nunjukke yen Indonesia kui beragam.


Luwih apik awak dhewe ngindari ustaz sing ngelek-ngelek agama liyo utowo aliran Islam sing bedo. Mungkin, sing diomongi ustaz model koyo ngono kui ana benere. Nanging, seko sisi kehiduapan bermasyarakat kui ora apik. Awak dhewe urip neng Indonesia sing duwe akeh suku lan agama. Yen awak dhewe duwe rasa benci marang golongan sing liya, awak dhewe wis gagal sebagai bangsa seko negara kesatuan. Agama Islam wae ngajarke kudu ngurmati agama sing bedo, neng surat Al-Kafirun. Yen misale, ustaz kui ngajak awak dhwe ora seneng karo agama liya kui artine dheweke ora ngajarke sesuai opo sing ono neng Alquran. Iso wae apa sing disampaike dheweke kui sumbere seko kebencian dudu kitab suci.


Desaku kuwi asri banget amarga akeh warga sing dadi petani. Dudu mug nandur pari, ning desaku uga padha nandur palawija lan uga kacang-kacangan. Nandur kacang kuwi babagan sing nyenengake amarga aku bisa ndelok kepiye wong bisa nandur kanthi melu panen. Ning desaku akeh sing nandur kacang lan uga ditampung ning pengepul. Nanging amarga musim sing ora aturan, rega kacang dadi larang banget nanging ora bisa menuhi kebutuhan para petani. Banjur para petani iki njajal nandur sayuran liyane sing tahan cuaca kanggo ngilangake kerugian. Bapakku uga ngerasake kuwi lan saiki malah milih nandur terong, lombok, lan uga tomat. Jarene uga luwih nguntungake.


Smartphone iku ponsel sing wes dilengkapi karo sistem operasi gawe ngoptimalno kerjone. Onok loro sistem operasi sing paling akeh dinggo wong-wong, yaiku android karo iOS. Loro sistem operasi iku nduwe perbedaan sing adoh dan akeh banget. Siji, iOS iku dirancang khusus dan mek isok digawe nang produk Apple Inc.. Nek android iku sistem operasi gawenane Google sing kompatibel nang akeh merk smartphone. Loro, toko aplikasi resmi. Nek iOS iku nganggo App Store, tapi nek android iku nganggo Google Play. Telu, kemampuan berbagi data. Nek iOS, transfer datane nganggo iTunes, nek android mek butuh kabel data dan isok transfer nang ndi ae. Papat, asisten virtual. Nek iOS iku jenenge Siri, tapi nek android iku jenenge Google Assistant. Terakhir, penyimpanan. Nek iOS iku mek isok ngandelno internal storage, tapi nek android iku isok nambah memori eksternal.


Sebagai umat muslim, aku ora ngerayake natalan. Nanging, suasana hari raya umat kristen kui tetep dirasake karo kabeh wong. Suasana natalan kui wis keroso pas wis melbu sasi Desember. Awak dhewe iso delok mal-mal wis masang dekorasi sing ono hubungane seko natal. Wit natal sing lengkap karo lampu-lampune biasane wis dipasang. Neng ngarep lawang mlebu, wis dipasangi gepura sing ono ornamen natal lan tulisan slamat natal. Neng kono uga disetel lagu-lagu natalan, koyo "We Wish You Merry Christmas". Kanal-kanal neng TV uga nyayangke film-film natal. Film natal sing paling kerep ditayang kui film seko seri Home Alone lan ono uga film-film sing temane natal.


Laptop utowo komputer jinjing iku komputer pribadi sing ukurane relatif cilik terus enteng dadi sifate portabel. Abote iku kisaran 1—6 kiloan, tergantung ukuran, bahan, ambek spesifikasi laptop iku mau. Sumber daya laptop iku asale teko baterai utowo adaptor A/C sing isok digawe ngisi ulang baterai dan nyalakno laptop iku dewe. Umume laptop isok bertahan sekitar 2—6 jam sampe bateraine entek, tergantung teko cara pemakaian, spesifikasi, ambek ukuran bateraine. Laptop iku nduwe fungsi sing podo karo komputer. Komponen sing onok nang njerone iku podo plek ambek komponen desktop, cuma ukurane dicilikno, didadekno luwe enteng, luwe gak gampang panas, ambek luwe hemat daya.


Pas aku cilik pas sinau kitap suci tibak'e Nang jeru kitap iku akeh cerito-cerito sing nyeritakno perkoro-perkoro sing wes kedaden jaman biyen sak durung jaman saiki onok. Koyok contone cerito nabi, wong-wong jahat, wong-wong apik, poro malaikat, ambek liyane. Teko cerito-cerito maeng menungso iso senau endi perkoro sing kenek digawe pelajaran ambek perkoro sing bakal mloro urip. Mangkane akeh tokoh-tokoh agama sing jupuk salah sijine cerito sing ono nag kitap suci gawe nguwei contoh wong-wong akeh ben ngerti endi sing apik ambek endi selek. Soale nag ora diwe contoh biasane wong-wong iku bakal bingung soale ora ngerti contoh sing pas gawe ngadepi urip.


Coro kerjo kincir kanggo pembangkit listrik tenogo angin kui simpel sebenere. Sing pertama kui, angin bakal ngubeng kipas kincir pembangkit listrik kui. Kipas sing gerak kui bakal ngubengke turbin sing ono neng jero. Ubengan turbin kui bakal ngehasilke energi kinetik. Yen awak dhewe iling pelajaran IPA neng sekolah disik, awak dhewe ngerti yen energi kui ora iso ilang utowo musnah; energi kui mung iso owah bentuke. Energi kinetik sing dihasilke kipase mau bakal diowah dadi energi listrik. Alat sing ngowah energi kui jenenge generator. Listrike kui mengko bakal disimpen. Bar kui listrike kui bakal dibagi-bagi neng masyarakat sesuai karo kebutuhan sak ben daerahe.


Nag delok catetan nag situs tek.id sing nyeritakno manfaate delok film. tibak'e delok film yo akeh manfaate kanggo wong sing delok film. Salah sijine yoiku iso nenangno pikiran, terus iso ngerti perkembangan sosial antara jaman, ngerti perkembangan teknologi, ambek liyan-liyane. Sak liyane iku tibak yo manfaate gawe mentali sing delok yoiku iso ngelatih pikiran supoyo iso sinau akeh nang momen-momen sing diselipno nang gone film iku maeng. Terus polahe delok film yo iso wae nguwei pengalaman nag ngadepi masalah sing meh mirip ambek sing nang jerone film, Soale film iku ono polahe gambaran urip sing dilakoni manungso nang generasi liyane. Dadi pengalaman urip sing diangkat nang jero film iku mane ono nilai-nilai urip sosial sing bakal iso nguwehi pengalaman.


Renang kui ketoke olahraga sing enteng, soale kui olahraga sing neng jero banyu. Nanging kenyaataane, olahraga kui podo abot karo olahraga sing liya. Olahraga renang iki tetep duwe kemungkinan atlete ngalami cidra. Cidra sing paling lumrah neng olahraga renang kui keram. Keram sing dirasake kui iso neng bagian tangan, sikil, lan weteng. Bagian tangan sikil lan tangan cetho banget iso keram mergone rong bagian kui sing paling kerep digerake. Bagian weteng kui uga iso keram senadyan ora gerak. Soale, otot bagian weteng kui dadi bagian tengah utowo poros awak. Olahraga iki uga iso marake kesel. Ono kedadean atlet rengang seko Amerika sing semaput neng tengah pertandingan mergo kekeselen.


Ono loro rumah makan cepat saji sing nyediake menu piza saiki terkenal neng Indonesia. Loro rumah makan cepat saji yaiku Pizza Hut lan Domino's Pizza. Domino's Pizza populer durung suwe iki. Neng Yogyakarta, Domino's Pizza lagi ono telung panggon. Ono siji neng dalan Kyai Mojo, siji neng dalan Parangtritis, lan sing terakhir ono neng daerah Seturan. Yen sampeyan luwih seneng piza sing koyo neng New York, Amerika, Sampeyan bakal cocok karo piza sing didol neng kene. Roti pizza sing biasa luwih tipis karo piza sing didol neng Pizza Hut. Malah nek misale Sampeyan seneng sing luwih tipis meneh ono variane dewe.


Seksologi kuwi studi ilmiah sing mbahas kepiye menungsa kuwi ngadepi babagan seks kanggo urip kaya minat, perilaku, lan uga fungsi seksual secara fisik utawa mental. Kamangka, seksologi iki ora mung dibahas babagan pandangan sosial ning masyarakat, nanging uga fungsi fisik kaya biologis lan uga morfologis. Ahli seksologi kuwi diarani seksolog. Seksolog sing paling kondhang ning Indonesia lan uga sering diundang ning TV lan uga seminar yaiku dr. Boyke Dian. Dokter iki sering banget ngewenehi pitutur babagan kepiye rumah tangga kuwi ben tetep harmonis lan uga bisa utuh liwat babagan seks amarga seks kuwi bagian saka rumah tangga sing kudu digatekake.


Wong pinter sejatine ora oleh minteri wong liya. Tegese minteri wong liya ning kene yaiku wis ngerasa awake sing paling pinter akhire mbujuki wong liya. Agama ngendi wae ora tau ngajari tindakan ala iki. Mbijuki wong liya iku awal saka tindakan mbujuki sing luwih gedhe misale korupsi. Wong yen wis ngerasa paling pinter, lan pling bener bakal ngelakoni tindakan sing ala apa maneh nalika wonge wis ngerasa duweni jabatan, duwe duwik, lan liyane. Aja nganti korupsi duwike wong liya, aja nganti njupuk hak e wong liya supaya awake bisa urip tentrem. Rada percuma yen sugih banget nanging donyane iku kasil saka korupsi lan njupuk hak e wong liya.


Dana darurat nasional yaiku dana sing dijupuk saka APBN (Anggaran Pendapatan Belanja Negara) sing fungsine kanggo alokasi daerah marang penanganan bencana alam. Dana darurat iki diatur ning Pasal 5 Undang-Undang Nomor 33 Tahun 2004 lan Pasal 5 Undang-Undang Nomor 33 Tahun 2004. Dana darurat iki salah siji wewenang daerah sing kudune dingerteni karo para kepala daerah amarga sifate sing desentralisasi utawa dijupuk saka nasional banjur diolah ning daerah dhewe. Dana darurat iki uga bisa dinggo nangani krisis utawa kebutuhan sing dadakan kaya sing dijelasake ning Pasal 47 Undang-Undang Nomor 33 Tahun 2004. Kamangka, dana darurat iki kudu diawasi amarga gampang kena korupsi.


Yen awak dhewe pengen duwe kendali karo penghasilane dhewe, awak dhewe iso gawe bisnis dhewe. Iki malah dadi siji-sijine supoyo awak dhewe iso ngatur piro sing awak dhewe entuk seko tenogo sing awak dhewe wis toke. Yen awak dhewe kerjo kantoran lan opo kerjo karo wong liyo, awak dhewe ora iso entuk sing koyo ngono. Duwit sing awak dhewe entoke, gaji sing awak dhewe tonpo, kudu manut karo atasane dhewe. Yen awak dhewe gajine rong yuto, awak dhewe tetep bakal entok sak mono senadyan awak dhewe pas kui kerjone layak digaji telung yuto misale. Bedo karo awak dhewe duwe usaha dhewe. Duwit sing awak dhewe entoke kui bakal podo karo opo sing awak dhewe usahake.


Rengginang saka beras ketan kuwi wis umum ning Jawa. Nanging, yeng kanca-kanca mlaku-mlaku ning Meduro, ojo lali tuku rengginang lorjuk, yaiku rengginang sing bahan dasare saka ketan sing dicampur karo lorjuk utawa kerang bambu khas Meduro. Camilan iki gurih lan ambune rada amis amarga ana campuran lorjuk. Rasane luwih asin. Nanging rengginang lorjuk iki wis angel digoleki. Sebabe ora kabeh wilayah nduwe lorjuk sing duwe rasa lan ambu sing khas. Biyasane, rengginang lorjuk iki dibentuk kaya manggkok lan ukurane luwih cilik yen dibandingake rengginang kaya umume. Ana sing ngomong yen pingin awet, tuku rengginang sing mentah lan bisa digoreng dewe ning omah.


Bu Sinta gadhah food processor anyar. Piyambakipun tumbas food processor amargi cowek kaliyan munthu ingkang biasanipun dipunangge kagem ngulek sambel lan bumbu alus sanesipun sampun tipis lan boten saged dipunangge malih. Miturut tulisan wonten bungkusipun, food processor gadhah fungsi ingkang kathah. Piranti menika saged ngalusaken bumbu, nggiling daging, lan nguleni adonan. Menawi pengen damel saos saking coklat kangge isian roti, food processor menika ugi saged dipunangge. Kula nate ngampil food processoripun Bu Sinta kangge damel sambel. Raosipun sambel ingkang didamel kangge food processor miturut kula kirang mantep amargi teksturipun sambel alus sanget. Raos pedes sambel dados suda. Langkung mantep sambel uleg ingkang teksturipun rada kasar


Kahanan neng gunung kui iso nyilakani awak dhewe yen ora ati-ati. Awak dhewe ora entuk nyepeleke kui. Senadyan, awak dhewe ngeroso kuwat utowo wis akeh pengalamane utowo dikancane wong sing wis kerep munggah gunung, awak dhewe tetep kudu waspada. Salah siji kahanan neng gunung sing bahaya kui suhune.  Suhune neng gunung kui iso adem banget, iso neng ngisor 10 derajat celcius, malah neng posisine duwur iso neng ngisor 0 derajat. Yen awak dhewe ora ati-ati kui, awak dhewe iso keno hiportermia. Kui penyakit mergo awak dhewe keademen. Yen ora cepet ditangani, awak dhewe iso mati neng gunung mergo keademen neng duwur.


Sak liyane rasane sing enak, panganan laut yo akeh sing seneng soale ngandung ambek duweni nutrisi sing apik kanggo awak. Kangungan protein, asam lemak omega-3, vitamin ambek mineral panganan laut pentinge pol kanggo awak. Sak liyane kandungan iku maeng, panganan laut laut yo akeh Nutrisi-ne koyok asam eicosapentaenoic (EPA) ambek asam docosahexsaenoic (DHA) sing duweni manfaate gede kanggo awak. Mangkane awak dewek yo kudu mangan panganan laut. Tapi yo kudu ati-ati soale ora kabeh panganan laut iso dipangan sak enake, opo maneh karo wong sing duwe alergi ambek panganan laut. Dadi sing duwe alergi karo panganan laut ojo pisan-pisan jajal panganan laut, timbang awakmu loro kabeh pas mari mangan panganan laut.


Sempet ono perdebatan perkoro salat berjamaah pas pandemi COVID-19 lagi awal-awal muncul. Ono sing percoyo yen salat berjamaah neng masjid kui luwih utama opo meneh kanggo umat muslim sing lanang. Dadi ono sebagai masjid sing ngotot tetep ngadake salat berjamaah. Pancen, salat berjamaah kui kudu banget kanggo muslim sing lanang. Malah rasul tau arep ngobong omah wong lanang sing ora berjamaah neng masjid. Nanging kui pas kondisi normal, pas lagi ono virus sing iso nyilakani kui bedo meneh kudu. Perkoro udan wae sebenere awak dhewe diolehke ora menyang masjid. Kanggo perkoro sing iso nyilakani koyo pandemi iki, kudune uga ono keringanan.


Onok uwong sing ngomong, pisane awakmu nyekel iPhone, gak bakal isok mbalik nang hp android maneh. Opo maneh nek iku digawe urusan bisnis, wong-wong sing wes kadung nyekel iPhone pasti akeh betahe. Hal iku mergo iPhone iku ngekeki kenyamanan kerja gawe penggunane. Sing paling marai nyaman iku mergo iPhone hampir gak tau ngehang, dadi sistem operasional e isok luwe cepet dan gak onok hambatan maneh. Terus tampilan layar e iPhone iku terkesan sederhana dan gak neko neko. Bahkan wong tuwo sing gaptek isok langsung paham pas diajari nganggo iPhone. Wes ngono, data diri nang iPhone iku isok terjaga kabeh, dadi privasi awak dewe luwe terjamin. Dadi gawe awakmu sing sek ragu gawe tuku iPhone, tukuo ae rek. Larang sitik gak masalah, sing penting kenyamanane.


Nek pengen dadi wong Italia kudu banget iso mangan pasta sak ben dino. Saking populere neng Italia akeh banget jenis pasta lan saose tergantung daerahe. Salah siji jenis pasta sing terkenal kui pasta fettuccine alfredo. Fettucinne kui jenis pasta dowo sing pipih lan alfredo kui jenis saose. Cara gawe pasta kui ora angel-angel banget. Sing kepisan, godog pasta fettuccine 9 menit. Banjur ditiriske. Siapke wajan. Masak daging ayam sing dipotong rodo gedhe. Bumbuni nganggo uyah lan mrico. Banjur leboke krim lan banyu godogan pasta. Masak tekan mendidih. Bar kui leboke pastane mau neng saose. Diudek tekan roto. Pasta fettuccine alfredo wis siap disajike.


Nang ben kabeh usaha, iku pasti onok sing jenenge untung karo rugi. Salah siji hal sing paling diwedeni ambek pebisnis iku kegagalan. Kegagalan iku biasane berawal teko anggaran perusahaan sing defisit dan marakno merugi. Kerugian mergo ngono iku onok penyebabe, gak ujug ujug rugi ngono tok. Siji, perencanaan sing kurang mateng. Perencanaan iku fungsine ben eroh opo sing bakal mbok lakoni, dan iku pasti nyambung sisan ambek anggaran sing dibutuhno. Loro, wedi njupuk resiko. Berbisnis iku pasti beresiko, gak onok bisnis sing stabil. Telu, gak wani nyoba. Sing ngene iku biasane mergo kerasan nang zona nyamane. Terakhir, gampang nyerah. Gampang nyerah ndek tengah dalan iku marakno kabeh pengeluaran sing ditokno iku sia sia dan marakno rugi dewe.


Nang Indonesia, gak onok sing gak kenal karo sing jenenge Mbah Maridjan. Mbah Maridjan iki salah siji juru kuncine Gunung Merapi sing paling legendaris. Beliau iki nduwe gelar Mas Penewe Surakso Hargo. Beliau lahir tanggal 5 Februari 1927. Beliau entok amanah gawe dadi juru kunci langsung teko Sri Sultan Hamengkubuwono IX. Jabatan iku mulai dilakoni pas tahun 1982. Mbah Maridjan iki dadi juru kunci gunung sing paling terkenal sejak kejadian Gunung Merapi kate Meletus pas tahun 2006. Keberaniane iku mau sing marai disorot dan masyarakat luas tambah ngenal beliau. Durung maneh mbah Maridjan ditunjuk dadi bintang iklan minuman berenergi KukuBima Ener-G, tambah akeh sing eroh ambek eksistensi beliau.


Milih pasangan sing arep dijak rabi lan urip bareng kuwi ning jaman saiki gampang-gampang angel amarga akeh kriteria sing kudu didelok miturut kebutuhane awak dhewe. Nanging sing paling penting saka milih pasangan kuwi, awak dhewe uga kudu sadar yen kenal marang kepribadian awak dhewe kuwi penting banget. Kepribadian iki marai awak dhewe paham apa wae kriteria sing dikarepake kanggo nemu pasangan sing cocok kaya yen awake keras, kudu nggolek pasangan sing bisa ngimbangi. Yen awak dhewe bocahe isih duwe akeh kekurangan, ya kudu nggolek pasangan sing bisa marai awak dhewe luwih berkembang lan uga dadi menungsa sing kualitase luwih apik.


Pingin eroh gak versi luwe murahe popcorn? Jenenge pop bread. Awakmu kabeh isok nggawe iki nang omah lho rek. Bahane pun gampang digolek. Awakmu cukup nyiapno 3 lembar roti tawar, 4 sendok makan gula, ambek 4 sendok makan susu. Pertama, roti dipotong kotak-kotak cilik. Mbari ngono siapno wajan anti lengket, terus roti sing wes dipotong-potong mau digongso sampe wernoe dadi kecoklatan. Nek wes, disisihno disik. Saiki tuangno gula terus jarno sampe nyair. Nek wes cair, tambahi susu alon-alon. Mbari ngono diaduk diluk, baru tuangno roti sing wes digongso mau. Aduk sampe roto kabeh, terus pateni kompor. Pisah pisahno rotine nang kertas minyak cek gak kanthil kabeh. Enteni sampe garing, terus disimpen nang toples. Pop bread siap dinikmati.


Kegiyatan wisata kuliner kuwi salah sijining kegiyatan liburan sing akeh manfaate. Sak liyane oleh waregm wisata kuliner kuwi uga bisa nambah pengetahuan abakan sejarah kuliner, bahan baku, panggonan, lan cara masarake. Salah sijine yaiku wisata kuliner ning Blok M. Ning wilayah kuwi ana warung dimsum halal sing arane Hakka Dimsum. Hakka Dimsum kuwi nyediakke panganan dimsum sing asli, enak, lan nuwuhake bungah ning ati amarga suasanane sing klasik kaya pecinan Jakarta jaman biyen. Saka konsep lan bangunane, Hakka Dimsum iki ngewenehi panganan sing kualitase dhuwur nanging ya isih terjangkau. Lungguh lan mangan ning Hakka Dimsum iki marai lali karo ruwete Jakarta.


Nag pengen urip nang duwur gunung kudu ngerti cara sing ancene biasane digawe wong-wong sing gelek mungga gunung, contohne koyok nyiapno obat-obatan sing ancene diperlokno awake ambek kebutuhan kesehatane, terus ojo lali delok lingkungan sekitar iku aman opo ora kanggo urip nang kono polahe nang gunung iku campur alasa ora karoan terus yo kadang akeh kewan-kewan sing blaheni barang dadi kudu mastekno iku aman opo ora. Mari ngunu kudu nyiapno peralatan urip sing nyukupi koyok klambi sing kandel karo pakean sing kandel-kandel ben iso digawe ngangetno awak polahe nang dukur gunung iku iso ae minus pirang-pirang derajat sing iso marakno menungso kademen.


Delok omah adat langsung kui saiki wis angel banget. Senadyan ono neng daerahe, awak dhewe durung tentu iso nemoke omah adat seko daerah kui. Carane ben awak dhewe iso kenal kui seko awak dhewe ngunjungi panggon wisata khusus omah adat. Beberapa omah tradisional sing gedhe utowo bersejarah kui saiki didadeke panggon wisata utowo museum. Yen pengen delok omah adat seko daerah liya, awak dhewe iso golek-golek informasi utowo gambar seko Internet. Luwih apik meneh awak dhewe iso nemu video sing iso nunjuke sak ben sudut lan detail seko omah adat.  Yen pengen delok langsung omah adat seko daerah liya secara langsung, awak dhewe iso melu acara sing digawe ikatan mahasiswa daerah. Biasane kui komunitas kui gawe acara sing ngenalke budayane dheweke. Senadyan, ora iso delok omahe secara langusng, dekorasi-dekorasi sing dipasang neng kono iso ngewakilke omahe sing asli.


Biyen pas dolan nag Suroboyo aku senengane ngombe sukat (susu alpokat) nag Menyenk sing biasane mandek nag petigaan margorejo. Rasane enake pol, sak liyane iku yo akeh jajanan ambek omben-ombenan sing bahan dasare teko susu. Terus ombenan sing paling gak tak senengi yo iku es jeruk sing kurang jeruk ambek gulo. Dadi rasane ambyar ora karoan, iku tau tak jajal pas tuku es jeruk nag warung-warung pingiran. Dadi ket iku aku ora tau tuku es jeruk maneh polahe wedi rasane ora karuan garai weteng loro. Palang tuku ombenan sing jelas-jelas wae nag marung utowo nang bakul jus ae. Karoan wes jelas rasane ora mok sak karepe bakule sing adol.


Tina nduwe omah ning cedhak laut. Saban sasi Desember, Tina lan keluargane mesti waspada amarga sering ana banjir rob ning daerah amarga cuaca sing elek, laut sing luwih dhuwur, lan uga pasang sing kadhang bisa dhuwur tekan dalan. Pas sasi Desember, bapake Tina uga ora lunga mancing lan njaring iwak menyang laut amarga ombak sing dhuwur lan bisa ngancem nyawa senajan Tina urip ning laut lor. Sajane ora bahaya yen dibandingake laut kidul. Nanging, wiwit ana banjir rob lan abrasi, kabeh warga kuwi wis akeh sing jaga-jaga. Banjur lurah karo warga sepakat mbangun beton pemecah ombak lan uga nandur bakau kanggo ngindari saka abrasi amarga banjir rob.


Babagan olahraga kuwi sajane diolah karo para ahli sing ana ning bidang olahraga, contone kaya bulu tangkis sing diolah karo para mantan atlet. Basket uga nduwe struktur yayasan lan organisasi pengembang sing jelas, uga olahraga liyane kaya pencak silat, senam, tenis, lan sapanunggale. Nanging sing paling aneh lan ora disangka yaiku PSSI sing dipimpin karo pensiunan tentara sing ora ana latar belakang lan pengalaman ning bal-balan. Anane wong sing duwe jabatan ning PSSI iki malah nyrimpeti lan ngerusak kabeh struktur sing ana ning PSSI. Kabeh kasus sing ana ning PSSI iki uga ditanggung karo para pengurus nanging para pengurus iki ora tanggung jawab.


Waisak ning taun 2022 iki pancen rame amarga pertama kaline waisak sak uwise dilarang amarga ana pandemi corona. Waisak iki ora ngurangi keramean ning taun-taun sak durunge. Akeh bhante utawa imam agama Buddha sing wis ana ning Borobudur. Waisak taun iki uga ngundang para wisatawan kanggo ndelok piye perayaan Waisak saka adoh amarga panggon taun iki luwih steril. Hotel-hotel ning cedhak Borobudur uga wis kebak wisatawan. Borobudur uga wis dicek keamanane. Nanging ya aja padha lali karo protokol kesehatane, aja lali nggawa masker lan piranti karesikan liyane. Nanging sing paling penting uga tetep njaga toleransi amarga ana kenyamanan sing kudu dijaga.


Bencana sing paling ora bisa diprediksi kuwi yaiku gempa bumi. Gempa bumi kuwi paing angel dideteksi tandhane lan uga tekane kadhang dadakan. Kanggo wong sing urip ning negara sing kena gempa kaya Jepang, mesti nduweni teknologi sing dikembangake kaya pendeteksi gempa, omah tahan gempa, lan uga pemerintah ngewenehi paket darurat kanggo saban keluarga yen kena gempa. Teknologi iki uga dadi kebutuhan masyarakat lan pemerintah nduweni anggaran khusus kanggo ngopeni alat. Kamangka, awak dhewe uga kudune bisa njaluk menyang pemerintah babagan teknologi persiapan kanggo bencana iki ben ngurangi risiko rusake lingkungan. Perlindungan masyarakat marang bencana iki penting banget lan kabeh wong kudu sadar babagan kuwi.


Jaman saiki golek gawean makin angel. Mergo saiki wong sing duwe gelar sarjana wis akeh banget. Ditambah, lulusan sarjana siji karo liyane kui kwalitase ameh podo. Kanggo bedake kui, wong sing lagi golek gawe kerjo kudu duwe keterampilan spesifik sing sesuai karo kebutuhan pasar. Salah sijine kui awak dhewe iso daftar kelas daring neng internet. Keterampilan sing diajari neng kelas kui akeh pilihane, seko kanggo Microsoft Excel tekan coding. Lamane sing nyediake konten kelas daring kui uga akeh. Yen arep daftar kelas neng salah siji laman kui gampang. Sing kepisan, awak dhewe kudu ngerti sek opo keterampilan sing arep disinauni neng laman sing menurut awak dhewe paling cocok. Pilih kelas kui. Klik tambahke neng keranjang. Bar kui ono pilihan corone bayar. Biasane bayar kelas kui iso nganggo dompet digital, koyo OVO, opo transfer liwat ATM utowo m-banking. Bar diverifikasi pembayarane. Awak dhewe wis duwe akses neng kelas sing dipilih mau.


Tempe iku panganan tradisional sing wis suwe digawe lawuh mangan. Wong-wong jaman biyen nggawe tempe nganggo sikil. Cara iki nek jaman saiki diarani gak resik lan njijiki. Akeh wong akhire podo ngolek cara gae nggolah tempe sing luwih higienis. Amarga iku ana sing kudu diperhatekna mulai teka bahan-bahan lan alate. Bahan-bahan sing digawe kudu pas karo standare, yaiku mulai teko ambu, warna, lan rasane.Dele sing digawe kudu dele sing ambu, warna, lan rasane normal. Kudu diumbah resik nganggo banyu resik. Dele digodog sampek kulit arine podo muprul dewe. Mari ngunu dele dilebokno mesin sing digawe misahno kulit ari karo delene. Mari ngunu dele ditus sampek atus ilang banyune. Nek wes atus, dicampuri karo ragi tempe trus dikethok-kethok nggawe mesin. Nek wes mari, dele dimbarno sampek njamur. Cara iki diarani luwih resik mergo pas misahno dele karo kulit arine iku nggawe mesin, ora diidhek-idhek nganggo sikil.


Mangan mung gur wareg kui bener tapi ora pener. Tujuane mangan kui bener wareg nanging ora mung wareg tok sing awak dhewe butuhke. Sak liyane ngeroso wareg, sing awak dhewe butuhke seko mangan kui nggo mencukupi kebutuhan gizi. Gizi kui ono werno-werno ono vitamin, mineral, lan zat-zat liyo sing berguna nggo awak. Yen gizi kui keakehan utowo kurang kui marai penyakit-penyakit gampang teko. Ono profesi sing iso ngerti banget soal gizi panganan iki jenenge ahli gizi. Ahli gizi iso ngerti sak piro akehe karbohidat sing kudu neng konsumsi sedino, konsumsi protein, konsumsi vitamin, lan sak panunggalane. Ahli gizi iki dadi penting banget ning rumah sakit. Ahli gizi bakal ngatur panganan opo wae sing entuk lan ora entuk dikonsumsi pasien ben proses pemulihane iso maksimal.


Jare sing dodol ponsel utowo HP wong iku nag iso tuku hp sing model anyar soale mesine anyar. Terus koncoku iku ngandani nag tuku hp iku ora kudu anyar pokoke isek nyukupi kebutuhan sing dperlokno ambek hp iku maeng. Terus nag golek garang iku yo kudu dicocokno ambek duwete ben engko ora kelarangen. Tapi koncoku ngandani nag iso golek hp bekas tapi sing isek apik, soale nag wes eleke nemen masio iku model anyar mesti ono ae sing bejat. Tapi masio bekas yo kudu dicek disek kualitase, soale bekas iku kadang akeh sing bijuki, barang elek dianggep apik polahe rupane ancene isek apik, terus nag ngunuku biasane regane barang yo maleh larang. Dadi kudu pinter-pinter ngenyang rego.


Gawe awakmu sing eroh Sally’s Salon, pasti awakmu kenal sisan ambek sekuel e sing jenenge Sally’s Spa. Sally’s Spa iki diproduksi ambek dikembangno karo perusahaan Game House. Nang njero permainan e, onok 10 lokasi spa sing isok dikunjungi berdasarno level e. Pelayanan sing dilakoni nang game iki mulai teko perawatan rai, manikur, sampe pijet nganggo watu panas. Nang game iki, onok 50 level sing kudu diselesaino sampe akhire isok dinyatakno tamat. Sak liyane ngalekoni pelayanan spa, nang kono onok sisan bagian ngedol produk kecantikan sing terbuat teko bahan alami dan didolno nang pelanggan ndek game iku mau. Game iki isok dituku seharga 19 dolar dan di-install nang laptop.


Ning cedhak omahku, ana salah siji warga sing wis sepuh banget nanging isih sregep olahraga. Jenenge Koh Hengky. Koh Hengky iki salah siji warga sing paling disiplin ngejak wong senam isuk ning kelurahan. Kadhang, Koh Hengky iki uga nyumbang kanggo acara olahraga sing ana ning kampungku. Koh Hengky iki isih sehat senajan umure wis 70 taunan. Jare Koh Hengky, rahasiane yaiku sregep olahraga kaya senam taichi, yoga, lan uga mangan panganan sing sehat kaya tela, sayuran, lan uga protein nabati sing cukup. Nanging senajan wis sepuh, awake Koh Hengky iki isih kaya umur 40 taunan lan kulite isih sehat banget.


Jajan sing ana ing kantin sekolah dodolan jajan senenganku yaiku marning jagung. Jajan sing digawe teko jagung garing sing digoreng iki laris banget. Kabeh wong seneng mangan marning jagung amarga rasane sing gurih lan ora alot. Jagung garing bunder-bunder iki luwih enak maneh nalika dipangan pas anget-angete. Nalika gawe dewe, marning jagung iki bisa diwenehi rasa macem-macem kayata pedhes legi utawa asin gurih. Goreng marning jagung uga gampang banget nanging uga kudu telaten lan sabar ngenteni jagunge mlecer sadurunge diwenehi lan dicampur karo bumbu. Jajan iki bisa digawe dewe ana ing omah dadi ora kudu saben dina tuku ing bakule lan bisa nggarai luwih hemat. Marning jagung bisa dipangan karo ndelok TV, ndelok bioskop, kumpul kulawarga, lan sapanunggale.


Dana darurat iku duit simpenan sing isok digawe pas lagi kondisi darurat. Awak dewe kabeh iku butuh ambek sing jenenge nyisihno duit gawe dana darurat. Cuma, gak kabeh iku isok nyediakno dana darurat soale gak eroh carane. Sing niat awale nabung gawe dana darurat, malah digawe jajan. Nek koyok ngono iku yo podo ae. Aku nduwe tips ben awakmu isok nyiapno dana darurat sing bener. Siji, lakoni financial chek up. Mulai teko penghasilan, pengeluaran, cicilan utang, asuransi, ambek tagihan. Loro, rencanakno secara bertahap. Telu, pisahno rekening khusus gawe dana darurat. Papat, lebokno nang budgeting ben wulane. Limo, kudu disiplin dan kudu terus dilakoni.


Saking geleke mangan nang omah padang aku ambek koncoku sampek apal karo omah adate wong daerah kono yaiku jenenge Omah Gadang. Jarene koncoku omahe iku ancene unike megilan soale ono lincip-lincipe nag angger pucuke terase omah. Terus omahe mesti ombo ambek oro ngamba lemah tekele. Tapi koncoku yo ngomong "masio unik koyok ngunu iku tetep warisan sing kudu tetep kejogo ben ora ilang, soale nag ilang ora kenek digelek'i". Nag jarenku sing jenenge rumah gadang iku digawe polahe adat istiadat nang kono sing garai bentuke koyok ngunu. Masio iku aneh kanggo wong sing ora asli kono tapi iku duwe fungsi sing luwih apik kanggo wong kono. Mangkane iku kudu dijogo saole warisan budaya.


Bumbu kacang kui selarane wong Indonesia. Akeh panganan khas daerah kui sing nggo bahan dasar kacang tanah. Neng daerah Jawa Barat, ono karedok, lotek, batagor, lan siomay. Neng daerah Jawa Tengah lan Jawa Timur ono pecel. Neng daerah sekitar Jakarta, ono gado-gado karo ketoprak. Neng Purwokerto, ono soto banjar. Tekan neng Sumatra ono lontong pecel. Rasa gurih seko kacang kui iso dadi bumbu pangan sing bahan dasare werno-werno. Ono sing seko sayur-sayuran, ono sing seko olahan iwak. Artine kui, senadyan awak dhewe bedo-bedo asale lan sifate, awak dhewe kui isih duwe tabiat sing podo. Koyo bumbu kacang iki, arep opo wae lawuhe, pilihanen tetep bumbu kacang mau.


Kamis wingi, aku lunga menyang Bandung ngunjungi kancaku sing kerja ning kono. Kancaku iki arane Rini. Rini wis kerja ning Bandung 5 taun lan saiki wis tuku omah ning kono. Amarga aku lan Rini iki cedhak, awak dhewe sering banget ngomongake babagan gawean. Aku uga kenal karo keluargane Rini. Amarga taun wingi Rini dolan ning Jogja, saiki gantian aku sing menyang Bandung. Ning Bandung, aku dikenalake marang kancane Rini. Saka kenalan kuwi, aku uga oleh kanca anyar lan uga ditawani kerja ning Bandung ben luwih cedhak yen arep dolan. Nanging aku milih kerja ning Jogja, senajan aku bisa kerja wara-wiri saka Bandung Jogja.


Gawe awakmu kabeh sing nggolek penginapan sing apik gawe rame-rame, Tanjung Kodok Resort isok dadi pilihan gawe awakmu. Lokasine ndek Paciran, Lamongan. Onok rong jenis penginapan nang kene, hotel ambek vila. Sing cocok gawe rame-rame jelas vila ne. Sak vila ndek kene iku muat sampe 12 wong. Isine onok 4 kamar sing atek kasur king size, dapur, ruang mangan, ambek ruang tengah gawe santai-santai. Fasilitase yo wes lengkap banget. Mulai teko jedhing ndek tiap kamar sing resik banget sampe AC ndek tiap kamar pisan. Terus teko teras kamar, isok ndelok pemandangan Pantai Tanjung Kodok sing apik banget. Rego vilane 5 juta per dino.


Pas ngerungokno khotbah dino jumat wingi aku rodok ngerti nag medune akhlake bocah saiki iku ora mergo bocahe sing ora duwe dugo. Nang khotbah iku jelasno nag kabeh iku maeng kedaden polahe bocah saiki mog dingertekno nang perkoro dunyo tok sing ora ono hubungane ambek agama sing kudune iso nyelametno bocah iku maeng nang masa depane. Lah perkoro nginiki asline wes kedaden nang endi-endi. mangkane saiki kabeh wong tuo wes mulai ngerti terus bocah-bocah sing isek cilik doh podo dikirim nang pondok sing modern sing ngikuti perkembangan jaman. Tapi nag koyok nguku yo kudu ngerti latar belakange pondok iku maeng. Ojo sampek salash pilih pondok.


Wingi koncoku iku tuku mesin cuci. Mesin cuci iku mereke sharp, terus bentuke iku kotak gede ambek ono petekane papat nang duwure maeng. Petekan iku maeng duwe fungsi sing bedo-bedo, ono sing gawe ngatus suwene umba-umba ambek sing dgawe ngatur panase barang. Terus warnai iku maeng puteh ambek biru, mari ngunu duwere maeng iku kenek dibuka, terus ono tabung loro nang jerune mesin cuci iku maeng. Tabung sing loro maeng yo fungsine bedo-bedo, sing siji iku di gawe kanggo umba-umba koyok biasane, terus sing sijine maeng iku fungsine bedo ambek sing maeng, sing situke iku digawe garingno pakean ben mari ngumba iso langsung gareng, dadi wes ora kuwatir nag ora ono panas.


Yen usahane dheweke lagi seret, awak dhewe ora entuk gampang nyerah. Justur yen awak dhewe iso ngelewati masa angel neng bisnis dhewe iki, bisnise dhewe iso dadi luwih maju, luwih sukses seko sing opo awak dhewe bayangke. Rugi kui wajar. Kabeh pengusaha sing sukses saiki mesthi tau ngerasake rugi. Malah tekan dheweke sukses wae usahane tetep isih ngerasake rugi. Dadi ora ono sing salah yen neng beberapa saat kui bisnise dhewe ora ono untunge. Seko kui, awak dhewe iso sinau, opo sing awak dhewe lakoke sing salah. Seko kui, awak dhewe golek solusine lan ora ngulangi kesalahan sing podo sesok-sesoke.


3 ulan wingi aku sempat dolan nang daerah magelang sekitar alun-alun magelang. Nag daerah kono, ono seng jenenge Klenteng sing gedehne pol koyok istnana cina sing disiarno nang TV. Panggonan ibadahe wong cino iki asline ora mog angger panggonan ibadah, tapi jarene wong kono iku yo dadi simbol nag wong cino ya ono sing urip nang daerah kono, terus jarene klenteng iku termasuk tinggalane leluhure wong cina sing biyen melok perang kanggo kemerdekaan. Teko situs magelangonline.com yo ngarani nag klenteng sing ono nag pinggire alun-alun iku ora mog gawe tempat ibadah tok, tapi asline iku yo dadi saksi sejarahe wong keturunan cino sing biyen melok berjuang kanggo kemerdekaan.


Kamera iku onok macem-macem jenise. Salah lorone iku kamera analog karo kamera digital. Bedo jenis bedo gunane sisan. Kamera analog iki dalam fotografi film bakal nangkep gambar sing carane ngekspos frame individu nang gulungan film nang cahaya. Film iku mau terbuat teko plastik sing dilapisi karo kristal perak halide sing dadi peteng nek kenek cahaya. Nek kamera digital iku bakal ngereplikasi proses fotografi film tradisional, tapi nganggo sensor elektronik gawe njupuk gambar. Foto-foto iku mau disimpen nang kartu memori, dan resolusine diukur dalam megapiksel. Perbedaan sing paling isok dititeni iku toke hasil jeprete. Nek kamera digital iku isok langsung ndelok hasil jepretan, tapi nek kamera analog iku kudu nyetak foto disik buru eroh hasile.


Mau awan aku lunga marang perpusatakaan daerah kanggo nyelang buku lan maca-maca babagan materi kuliah sing arep diuji sesuk. Nanging aku malah mlebu nang ruangan sing akeh buku crita rakyat kaya Malin Kundang, Nyi Roro Kidul, lan sapanunggale sing ana ning ruangan kuwi. Banjur aku maca salah siji bukune, kumpulan crita rakyat. Aku paling seneng maca bagian Klenting Kuning lan Yuyu Kangkang sing arep nyeberang kanggo nemoni pangeran. Aku ngerasa yen Klenting Kuning kuwi pinter lan cekatan banget amarga bisa nemu ide ben ora dilecehake karo Yuyu Kangkang. Aku ngerasa yen cerita iki salah siji cara ngajari bocah ngindari pelecehan seksual.


Indonesia Basketball League utowo biasa disingkat IBL mulai buka pintu gawe penonton sing kepingin nonton langsung nang tribun. Dimulaine teko tahun wingi alias IBL Tokopedia 2022 sing diadakno nang Hall Basket, Senayan, Jakarta. Berhubung pas iku sek lagi usume pandemi, dadi onok persyaratan sing bedo gawe penontone. Siji, kudu wes ngelakoni vaksinasi ping loro dan gak nduwe komorbid. Loro, batas ngisor penonton sing oleh melbu iku 6 tahun dan maksimal 65 tahun. Telu, kapasitas penonton dikurangi akeh. Sing awale cukup sampe 2400, mek oleh 500 uwong tok sing melbu. Papat, tuku tiket e secara online. Terakhir, lunggo nang tribun e kudu berjarak.


Adhiku paling seneng mangan jajan biting-bitingan pedhes asik. Biting-bitingan utawa mie biting kuwi bentuke kaya mie mentah tapi wis digoreng bar kuwi dicampur bumbu lan uyah. Adhiku yen mangan jajanan iki bisa sedina entek sak bungkus gedhe. Biyasane mie biting iki didol ning sekolahe utawa ning bakulan online. Nanging ya jajan iki marai watuk masiyo enak amarga lenga lan kadhang kakehan micin. Adhiku kuwi pancen tambeng amarga wis dikandani aja mangan jajan kuwi sering-sering, nanging ya isih dilakoni. Saiki bocahe kena watuk ning ya ora prei mangan mie biting, dekne wis ngerti yen bar mangan jajan mie biting kudu ngombe banyu putih sing akeh.


Paa aku dolan nang kediri, aku dijag dolan koncoku nang daerah ponorogo. Jarene nag kono ono pawai budaya sing negtokno budaya tradisional sing ono nak kono. Lah sing garai aku sampek ngumun iku sing jenenge reog ponorogo. Sing joged reog ponorogo iki kudu bener-bener kelatih awit teko joget, terus nepakno ambek gendinge, ambek jogetan-jogetan liyane. Terus sak liyane joget, wong iku maeng yo gawe topeng sing aneh-aneh, ono sing jeke macan, terus singo, ambek ono sing gowo jaranan barang yo ono. Dadi sing delok reog ponorogo jelas seneng soale ora mog joged tok, tapi yo ono atraksi ambek jungkir walike barang. Mangkane nag ono reog ponorogo mesto rame nag endi-endi enggon.


Sepedaan saben dina wis dadi kegiatan rutine Dina. Senajan mung 1-2 kilo wae, nanging Dina ngerutini olahraga sing wis disenengi kawit cilik iki. Kanggo Dina, dheweke wis bisa ngerasakna manfaate sepedaan iki. Salah sijine yaiku kanggo ngobong kalori lan ningkatake metabolisme awak. Saliyane iku, sepedaan iki nalika dirutini bisa nggawe mudune kadar lemak sing ana ing getih lan bisa ngobati wong sing duwe darah tinggi. Saliyane iku, sepedaan uga bisa nggawe pikiran luwih seger apa maneh bisa sepedaan ing sawah utawa panggon sing seger liyane kayata ning gunung. Dina uga gelek ngejak dulur-dulure kanggo sepedaan bareng-bareng supaya padha seger waras kabeh.


Bocah jaman saiki akeh sing duweni kebiasaan urip sehat liwat nandur lan mangan sayur-sayuran. Salah siji sayuran sing ditandur lan dadi menu ning akeh rumah makan yaiku kailan utawa kale. Kale iki isih sebangsa karo sawi lan brokoli. Godhonge luwih kandel lan rada pait amarga ngandung klorofil sing luwih akeh. Kale iki jenise akeh banget, nanging sing akeh dimasak kuwi kale ijo amarga rasane luwih enak lan luwih gurih. Kale iki bisa digoreng lan dicampur uyah kanthi dadi kaya kripik bayem, nanging uga bisa dadi campuran sop, capjay, lan uga dioseng karo daging. Kale iki ngandung zat besi sing dhuwur lan bisa ngobati anemia utawa kurang darah.


Kabeh mobil iku biasane wes dilengkapi ambek radio sing model e bedo bedo cuma fungsine podo kabeh. Koyok nang mobil Swift 2013, radione iku nduwe komponen e dewe. Siji, layar sing nyudokno keterangan saluran radio utowo audio liyane. Loro, tombol angka nang ngisor layar gawe gonta ganti saluran radio. Telu, CD room gawe ngelebokno CD. Papat, tombol USB gawe nyetel audio teko flashdisk. Limo, tombol CD gawe nyetel lagu teko CD. Enem, tombol FM gawe ngerungokno radio teko saluran FM. Pitu, tombol AM gawe ngerungokno radio teko saluran AM. Wolu, tombol munggah mudun sing fungsine gawe nggolek saluran radio. Songo, tombol mute gawe ngentikno muni radio. Terus onok rong tombol bentuk bunder. Sing bagian kiwo gawe volume, sing tengen gawe nggenti album sing diputer teko USB.


Salah siji olah raga tradisional sing dipertahanke ning kraton Jogja yaiku jemparingan. Jemparingan kuwi kaya panahan, nanging gaman utawa panahan sing dinggo iki panahan sing tradisional lan cara sing dinggo ya uga tradisional nganggo gaya Mataraman. Saka klambi lan sekabehe ya nganggo klambi adat mataraman. Beda saka panahan modern, jemparingan iki uga dadi salah siji sarana olah rasa amarga pas manah, posisine kudu sila. Banjur mripat iki kudu titen marang sasaran lan uga bisa kena amarga manah dewe tegese ati utawa pikiran. Yen panahan modern iki sifate kompetisi, jemparingan iki sifate luwih relaksasi kamangka kudu tenang lan suci batin sak durunge gladhen Jemparingan.


Wis ana rong sasi, Made manggoni omah pakdhene sing ana ning Bali. Omah pakdhene Made iki kalebu salah siji tokoh adat sing penting ning wilayah kono. Kamangka omahe isih alami lan isih lengkap. Omah adat ning Bali kuwi gedhe, amba lan duwe bagian-bagiane dhewe, mulai kanggo nampa tamu, kanggo sembahyang, kanggo masak, turu, lan kanggo kumpul keluwarga. Made uga ngerasa asri amarga omah adat Bali iki mesti duwe akeh tanduran sing marai adem lan nyenengake uga kembang-kembang sing marai ati bungah. Ning panggon sembahyang uga tetep dijaga resik lan akeh dekorasi khas Bali sing isih dipertahanke sing marai Made betah lan bisa sembahyang ning suasana sing tenang.


Stress eating iku kondisi ndek ndi uwong iku cenderung mangan luwe akeh gawe ngalihno rasa cemas, sedih, utowo marah sing lagi dirasakno. Rasa pingin mangan iku mau gak mergo luwe, tapi gawe pelampiasan ae. Tanda-tanda uwong lagi ndek kondisi stress eating iku isok dikenali. Siji, kepingin panganan tertentu sing luegi utowo puedes. Loro, mesti pingin mangan kapan ae padahal gak lagi luwe. Telu, terlalu males gawe ngelakoni hal liyane. Papat, nduwe sugesti nek panganan iku mau isok marakno perasaan ambek pikiran dadi luwe membaik. Akehe sing ngalami stress eating iku wong wedok. Uwong sing wes ngalami iki, gak bakal nggatekno kadar kalori sing wes dikonsumsi. Makane stress eating iku mesti dihubungno ambek salah siji penyebab obesitas.


Saiki laptop wes ora karuan teknologine, ono sing anyar ambek sing lawas. Nah nag pengen golek laptop sing apik iku asline ora kudu mereke ambek regane sing larang. Tapi mesine sing didelok, nag iku mesin lawas masio mereke apik yo tetep ora enak nag digawe. Terus, masio iku larang nag mesine iku maeng ora apik yo podo ae. Dadi nag golek laptop sing kudu didelok iku, mesine disek ojo mereke. Terus, cocokno ambek kebutuhan, iku sing paling penting soale nag ora sesuai ambek kebutuhan bakael ewo engko nag nyambut gawe. Nah nag meri ngunu, lagek regane, nag regane iku pas ambek cocok yo langsung ae dituku, tapi nag regane ora cocok golek sing cocoklah.


Pas duwe waktu senggang, aku mesthi nyempet masak. Pangan sing pengen tak masak kui biasane kepikiran bar nonton video neng Youtube. Aku tau pengen masak pasta. Ceritane aku pengen gawe spagetti carbonara nanging versi sing murah. Keju pecorino sing ono neng resep asline tak ganti dadi keju chedar biasa. Daging babi, guanciale, tak ganti nganggo sosis ayam lan kornet daging sing tak campur tepung ben ono teksture. Pas kui, aku masak kanggo awakku dhewe. Aku isen nek jebul rasane ora enak. Pas wes dadi, pastane kui rasane enak nanging ora sesuai ekpektasi. Rasane mirip karo mi-mian sing kerep tak gawe. Mungkin, mergo aku tetep nganggo penyedap sing kerep tak enggo.


Awakmu sing nduwe program diet, pasti pingin isok mantau kegiatan olahragamu. Mulai teko pirang langkah awakmu wes mlaku, kalori sing kebakar, dan liyane maneh. Isok seh nganggo hp, cuma nek olahraga iku rasane risih kabeh nek nenteng hp. Rasane hp iku pingin didekek ngono ae ben olahragane luwe fokus. Onok siji alat teknologi sing isok ngewujudno iku kabeh, yaiku sneakers pintar. Sepatu iku mau wes isok kesambung nang hp dan engkok isok nyatet kalori sing kebakar nang awakmu dan isok nampilno detail liyane maneh. Dadi gawe awakmu sing nduwe keluhan sing podo, gak onok salahe nyoba nganggo sneaker pintar iki.


Ana sawijining agama kepercayaan ning tlatah Batak, yaiku kerpercayaan parmalim utawa malim. Kepercayaan iki ana ning Batak wiwit ewonan taun lan isih ana sing nganut, yaiku ning Desa Huta Tinggi. Ning agama parmalim iki ana salah siji upacara keagamaan kanggo mengeti rasa sukur, yaiku upacara sipaha lima. Akeh wong kang nganggep iki upacara adat, nanging upacara iki yaiku salah siji cara ibadah wong parmalim. Pesertane upacara iki saka anak kanthi wong tuwa. Upacara iki dadi upacara sing sakral amarga disiyapake luwih saka 3 sasi miturut wektu tandur lan panen pari. Upacara iki ora kaya upacara ning agama liyane amarga upacara iki isih kuat adate. Nanging kanggo wong sing ora ngerti, upacara iki ora kaya upacara biyasane.


Laptop sing apik iku ora teko regane, mereke, utowo  barange sing isek angyar. Tapi sing apik iku kualitase barang maeng. Ben nag tuku ora kenek bujuk teko sing didodol iku awakmu kudu ngerti carane. Nah carane iku maeng yaiku kudu ngerti kebutuhan tuku laptop iku, koyok digawe kerjo utowo mog digawe ngetik-ngetik tok, terus kudu ngerti iku mereke opo, soale merek iku yo mengaruhi barange maeng, terus kudu ero sistem operasine maeng opo, windows opo linux. Terus yo kudu ngerti processore iku model anyar opo sing lawas, soale iku iso mengaruhi kerjone laptop maeng, polahe nag barang lawass biasane ora kabeh aplikasi iso operasekno nang processor sing lawas.


Transportasi wisata sing paling terkenal ning Malang salah sawijine yaiku Bus Macito utawa Bus Malang City Tour. Bis iki gratis lan disediakake pemerintah saban dino Sabtu lan Minggu jam 13.00 kanthi 15.00. Bis iki warnane biru, gedhe, lan bisa nampung sektar 30 wong. Rute bis iki yaiku dalan-dalan gede ning Kutha Malang kaya dalan Ijen lan Majapahit. Komplek dalan sing dilewati ya dalan-dalan sing akeh sejarahe ning kutha Malang. Antusiase masyarakat dhuwur lan marai transportasi iki kondhang lan nambah jadwal ning dina Senin kanthi dina Kemis wayah awan kanthi sore, Nanging, bis iki jumlahe ora akeh, dadine yen arep numpak bis iki kudu teka ning titik kumpul lan ngantri 45 menit.


Upacara sipaha lima ning agama parmalim iki dadi salah siji upacara agama sing isih campur karo adat amarga Parmalim iki isih percaya karo leluhur. Upacara iki uga dadi wujur rasa syukur. Persiapan upacara iki yaiku nyiyapake hasil panen wiwit sasi ketelu ning tanggalan Batak kanthi sasi kepapat kanggo nyiyapake perlengkapan kanggo upacara. Ning sasi kelima, sesepuh utawa tetua adat nentokake dina kanggo upacara iki. Ning dina upacarane, para umat parmalim iki ngerayakake nganggo musik lan tarian kanggo ngiring sesembahan marang Gusti. Sesembahan iki isine macem-macem lawuhan kaya pithik, wedhus, lan sapanunggale uga jeruk purut sing wis didungakake ning bale persantian utawa panggon ibadah. Puncake, umat parmalim bakal nyembelih kebo kanggo acara puncak.


Bingung arep ngajak ponakan dolan nang ndi? Akeh banget destinasi wisata sing isok dipilih dan dikunjungi. Salah sijine yaiku nang kolam renang. Mungkin akeh sing wedi ngajak arek cilik nang kolam renang soale resiko kelelep. Padahal, ngajak arek cilik renang iku akeh banget manfaate. Sing paling utama iku isok ngelatih kekuatan otot gawe arek cilik. Soale pas lagi kumkum ndek kolam, obah ae butuh tenaga 2 kali lipat teko biasane soale kudu ngelawan gaya air. Nek wes ngono, renang isok ngelatih anak nggerakno otot ndek seluruh tubuhe. Gak perlu kakean gaya iki iku, kecipak kecipan tok ndek kolam iku wes isok ngelatih otote. Dadi gawe ibu-ibu sing sek ragu ngajak anake renang, gak usah wedi maneh ya. Asal wes dipasangi plampung, keselamat anak wes terjamin.


Propinsi Daerah Istimewa Yogyakarta kui dadi istimewa dudu tanpa ono sebabe. Propinsi iki dadi salah siji wilayah sing secara administrasi pemilihan gubernur lan wakil gubernure kui beda. Gubernur lan wakil gubernur neng DI Yogyakarta iki dijipuk seko rong raja seng duwe kuasa neng daerah kono. Sri Sultan Hamengkubuono sing dipilih dadi gubernure lan KGPAA Pakualam sing dadi wakile. Dadi sing dadi gubernur kui bakal seko keturanan utowo trah Sri Sultan, senadyan jabatan gubernur bakal terus dijupuk seko keturunan utowo trah saking Pakualam. Keloro tokoh kui ora mung dadi kepala admistratif daerah istimewa iki nanging uga tetep jalanke tugase sebagai kepala adat neng Yogyakara Hadiningrat.


Jarene paklek, urip ambek tonggo iku sing rukun ambek ojo derengki ben ora ono masalah karo tanggane, masio iku ketok sepeleh tapi kudu diperhatekno soale tonggo iku koyok dulur, nag ono opo-opo mesti tonggo disiki timbang dulur, dadi urip karo tonggo nag iso ojo sampek marakno perkoro ambek tonggomu ben iso rukun, soale tonggo iku luwih parek timbang dulur sing parek megilan. Tapi masio awak dewek iku wes jogo kerukunan ambek tonggo tapi yo ono ae perkoro sing bakal metu, soale jenenge urip wong  akeh, mesti ono perkoro sing dadekno masalah, dadi nag iso iku diomongno enak-enak ben ora marakno perkoro iku maeng tambah gede.


Mesin penanak sego kui piranti elektronik sing paling penting ono neng pawon wong Indonesia utowo wong-wong seko daerah Asia liyane. Soale, akeh seko awak dhewe sing mangan sego kanggo dadi sumber karbohidrat sing nomor siji. Awak dhewe dadi ora kudu repot-repot nganggo coro sing tradisonal. Cara sing lawas kui iso tekan peng loro tahap sing kudu dilakoke. Awak dhewe kudu ngaron segone kui disik bar kui lagi iso didang. Nanging yen nganggo mesin kui iso dadi sak pejetan wae, segone kui wis iso mateng. Awak dhewe uga ora perlu ngeteni gateke panci neng dapur yeng awak dhewe wis nganggo penanak sego kui. Awak dhewe dadi iso nganggo wektune kui kanggo masak lawuh kanggo madhang mengkone.


Nulis lagu dadi salah siji hobine Yeri. Bocah kelairan tahun 1999 iku wis mulai seneng karo babagan lagu, musik, lan sapanunggale mulai umur 7 taun nailka dheweke menang lomba nyanyi ana ing provinsi. Lagu sing wes kasil ditulis lan ditembangke yaiku judule "preian sekolah" lan "tresnaku". Rong lagu kuwi dadi dalan awale Yeri dadi penyanyi kang misuwur ana ing Indonesia. Yeri nulis lagu apa wae kang nggambarake panguripane. Wong tuwane Yeri uga dukung banget hobine anake sing nomer siji amarga kanggo wong tuwane Yeri, apa wae kang nggawe anake seneng bakalan didukung.Nganti saiki, Yeri wis mlebu pirang-pirang kantor kanggo ngembangake lagune sing wis ditulis lan wis cepak kanggo ditembangke.


Gawe awakmu kabeh arek kos sing nggolek daging gawe dimasak, mulai saiki coba o tuku nang Pasar dan nggolek wong sing khusus dodolan daging. Timbangane tuku nang Supermarket, tuku daging nang Pasar jatuhe luwe murah, dan kaceke lumayan akeh. Daging sing biasa didol nang Pasar biasane sek seger dan merah, gak koyok nang Supermarket sing kadang wes suwe disimpen dadi kadang wernoe onok sing sampe ireng-ireng ngono. Wes ngono tuku nang Pasar sek isok dinyang asal gak ngabotno penjuale, gak koyok nang Supermarket sing regone wes pasti. Dadi gawe awakmu sing kepingin ndukung usahane wong lokal, mulai saiki tuku daging nang pasar yok rek.


Plesiran dhateng gunung lumrahipun betah jaket ingkang kathah amargi udara wonten mriku biasanipun asrep sanget. Lemah wonten desa wonten cerak gunung biasanipun subur amargi asring kenging abu vulkanik ingkang kathah mineral ingkang sae kangge tanduran. Nanging wonten ugi gunung berapi ingkang panas lan tesih aktif sanget, nanging malah dados inceran para turis. Salah satunggalipun gunung ingkang kalebet kriteria mekaten inggih punika gunung Stromboli wonten Italia ingkang kalebet gunung paling aktif wonten donya. Lava wonten kawah gunung menika asring nyembur. Semburan menika ingkang dados atraksi menarik kangge turis. Gunung Stromboli asring dijuluki Mercusuar Mediterania amargi semburan lava saking kawahipun katon saking kadohan wonten wanci dalu.


Saben dina Ibu ngerungokke ceramahe Quraisy Shihab. Kanggo Ibuku, ngerungokno ustadz Quraisy Shihab bisa nenangke ati sadurunge ngelakokake aktivitas. Dina iki tema ceramahe ustad Quraisy Shihab yaiku babagan ora oleh mikir awak dhewe luwih apik saka wong liya, nanging kudu mikir yen awak dhewe luwih apik saka wingi. Ibu nganti mripate mbrebes mili amarga ngerasa iku bener. Saben dina kudu luwih apik tinimbang wingi. Alesan liya ngapa Ibu seneng ngerungokke ustadz Quraisy Shihab amarga swarane kalem, nenangke ning kupinge sapa wae sing ngerungokke. Ora mung kui, tema sing diangkat uga mesti tema sing sederhana nanging uga tetep cocok karo urip saben dina.


Kekancan kuwi bisa oleh saka ngendi wae. Salah sijine yaiku saka dolanan online sing jenenge HAGO. HAGO iki salah siji platform sing ning jerone akeh dolanan sing bisa dinggo bareng. HAGO iki duwe aplikasi obrolan sing bisa marai wong ketemu siji lan uga liyane. Kadhang wong bisa luwih kekancan awet saka dolanan iki amarga nduwe minat sing padha. Akeh wong sing kekancan amarga akeh diskusi babagan game lan uga liyane liwat platform iki. Kadhang ning aplikasi telegram uga ana grup HAGO. Akses HAGO iki gampang banget amarga bisa diunduh ning aplikasi playstore lan uga iOS banjur bisa diakses liwat HP.


Kanggo wong Muslim, fungsine masjid iku sakjane ora mung kanggo sholat. Ana fungsi-fungsi liyane kayata kanggo panggon sinau Alquran, kanggo rapat kegiatan masjid, kanggo diskusi bocah-bocah enom, lan fungsi liyane. Nanging kadang wong-wong akeh sing wegah duweni kegiatan ana ing masjid amarga kadang angel kanggo ijin. Iki uga nggarakna masjid dadi tambah sepi ora ana kegiatan blas. Cara iki bisa digawe kanggo ngeramekna masjid. Nomer siji, kabeh kegiatan apik bisa dilakokake ana jng masjid. Nomer loro, nggawe panggon kusus kanggo bocah-bocah enom supaya betah ana ing masjid kayata perpustakaan. Sing terakhir, nggawe kegiatan sing bisa nyenengke wong lan ngajak wong supaya betah ning masjid kayata pengajian, bazaar, latihan pidato, lan kegitan apik liyane.


Tembang dhaerah dadi ciri saben wewengkon amarga diwariske utawa ditularke saka jaman mbiyen nganti saiki. Anane tembang dhaerah iki kanggo njaga daya pikat lan rasa ketertarikan saben wewengkon. Tembang dhaerah iki akeh-akeh nyinggung bab urip sabendina kamangka penak dipahami lan dimangerti marang masarakat sing asale saka papan kana. Ananging perlu dadi waspada ugi, amarga jaman saiki wis akeh bocah nom sing luwih milih ngrungokake musik saka luwar nagari. Lelakon kaya mangkana isa dadi becik uga isa dadi ala. Alane amarga isa nggawe generasi nom nganggep yen tembang dhaerah iku kuna lan perlu diilangi. Mula, kabeh kudu siaga nanemke virus supada kabeh seneng ngrungokake tetembangan dhaerah.


Pas aku dolan nang museum nag daerah kota pahlawan. Aku delok asalh sijine senjata sing iku duwe sejarah sing ora karuan. Sak liyane sejarah utowo cerito, senjata iku maeng yo termasuk senjata tradisional sing biyen tau digawe ambek wong-wong ngelawan penjajah. Lah sejata iku maeng jenenge Keris. Senjata iki gawene yo ora angger gawe, kutu ono ritual ambek upacara kusus sing garai keris iso maleh sakti. Terus sak liyane iku, Keris iku yo duwe bentuk sing macem-macem ono sing dowo terus lengkok-lengkok, mari ngunu yo ono sing cilik tapi yo tetep lenkok-lengkok. Sing mbekdakno antara keris siji ambek liyane ora mok bentuk tok. Tapi yo ukiran sing ono nag jerune.


Alquran kui kitab suci umat Islam yang kudune diwoco karo kabeh wong sing ngaku agama Islam. Kitab suci iki terdiri seko 114 bagian sing diarani surat. Sak ben surat terdiri seko kumpulan aya-ayat. Neng Alquran kui totale ono 6236 ayat. Isi seko Alquran iki iso dibagi loro meneh, ono sing jenenge ayat makkiah lan ono sing jenenge ayat maddaniah. Ayat Makkiah kui ayat sing midun neng kota Mekkah utowo sadurunge Kanjeng Nabi Hijrah menyang Madinah. Cirine kui, ayat-ayat cekak lan isine pekoro-perkoro babagan aqidah. Ayat maddaniah kui ayat sing midun neng kota Madinah utowo sakwise Nabi Muhammad hijrah. Ciri-cirine kui ayat-ayate dowo lan akeh bahas babagan ukum.


Suling iku alat musik tradisional sing asale teko Jawa Barat. Instrumen iki terbuat teko bambu dan melbu nang jenis instrumen aerofon. Suling iki bentuke cilik dan dowone 30 cm. Nang suling, onok lubang-lubang cilik sing fungsine gawe ngatur nada sing dipingini pemaine. Cara munikno suling iku disebul. Ketoke tok gampang, padahal dolen suling iku gak segampang iku. Mulai teko nyebule ae, gak isok asal nyebul ngono ae. Onok teknik nyebule ben suling iku isok metu munine. Wes ngono, jari-jarine awak dewe kudu isok nentukno lubang endi ae sing kudu ditutup cek isok munikno nada tertentu. Bedo lubang sing ditutup, bedo muni sing bakal metu. Sing gak biasa, pasti bakal kangelen banget.


Upacar keagaamaan sing paling gelek dilakoni wong islam yaiku dino juma't. Nah upcara iku asline kanggo kumpul-kumpule wong muslim kususe kanggo wong lanang sing tujuane kanggo nguatno keislamane ben ora tambah rusak. Nah upacara iku maeng kudu dilakoni wong lanang sing wes gede (balig), sehat, ora gendeng, sing jumlae kudu 40. Nag kurang teko eptang poloh upacara jumatane maeng ora dadi. Dadi nag semisala iku maeng kurang yo kudu golek wong disik sampek jumaleh petang poloh maeng. Lah petang poloh maeng iku ora termasuk wong wedok soale wong wedok nang acara iki ora diwajibno utowo ora dianjurno. Dadi kudu wong lanang tok sing jumlai 40.


Minggu ngarep koncoku SMAku, Fariz, nikah. Aku lan konco-konco ono rencana nukoke hadiah pernikahan kanggo dee. Awak mutuske iuran ben uwong ngiur sak iklase. Seko 28 wong, kekumpul duwit sekitar Rp700.000. Wingi bengi, aku karo koncoku liyane, Dito, arep neng toko perabotan kanggo nukoke hadiah koncoku sing ono hajatan minggu ngarep kui. Tekan tokone, awak dhewe bingung arep tuko opo dadi awak dhewe gur mubang-mubeng nek toko kuwi sekitar sak jaman. Sebenere wis ono bayangan koyo nukoke, striko, kipas angin, lan blender, nanging awak dhewe ora yakin piranti omah tanggu kui dibutuhke ora karo Fariz lan calon bojone. Wedeni nek wes dituku, malah ora manfaat. Pas lagi meneng mikir kui, ono pegawe sing nawarke sak set alat masak, isine panci siji, lan wajan loro. Terus aku kelingan nek calon bojone seneng masak. Akhire, aku karo Dito tuku kui nggo hadiah nikahane Fariz.


Gunung Pegat, Bukit Pertapan, Candi Mleri, hayo sapa sing tau krungu telung wewengkon iku mau? Telung panggon sing wis kasebut ing ndhuwur iku mapan ing antarane Kecamatan Srengat lan Kecamatan Ponggok, Kabupaten Blitar. Akeh mitos kang diwedeni dene masarakat kiwa tengen kana. Masarakat sekitaran kana nek wis ngerti lan mercayani, upamane ana wong yang-yangan apa arepe temu manten lewat kana bakal pedhot, pepisahan katresnane. Waduh, apa ya ora medeni ta? Kamangka kuwi cerita kang nyebar amung sarana gethok tular iki janjane dadi salah sijine cara kanggo njaga lingkungan kiwa tengen kana. Anane mitos nggawe masarakat kang manggon ing papan sekitaran gunung dadi wedi. Mula ta, nek padha dolan menyang panggon anyar kudu ngormati lan njaga ora kok malah srunthal-srunthul tumindak ala.


Terapi hijau utawa terapi ijo iki kalebu jenis terapi kanggo ngilangi stres. Terapi iki ana amarga para ahli sinau babagan ilmu colourlogy utawa ilmu sing mbahas babagan werna lan fungsine. Metode iki dikembangake ning CIna, Mesir, lan uga India. Pengobatan Ayuverdic uga ana sing nganut terapi ijo iki luwih saka 5000 taun kepungkur. Pentinge lingkungan ijo iki uga didukung saka aturan pemerintah kanggo balik ning alam,. Aktivitas sing ndukung terapi iki yaiku kaya melu ndaki gunung, ndelok sawah sing ijo ben ora stres, ngelakoni kunjungan ning kebon, lan uga nandur kembang ning ngarep omah. Geraka iki didukung karo organisasi internasional taun1964.


Bingung pas pingin masak nang kos tapi males ngantri dapur? Gawe awakmu kabeh sing ngekos, wayahe beralih nang panci listrik. Panci iki bener-bener serbaguna rek. Siji alat tok tapi fungsine macem macem. Isok digawe masak sego, nggoreng, numis, nggawe sop, ngukus, masak mie, dan akeh maneh. Bentuke sing cilik dan ringkes dadi luwe gampang disimpen. Bahkan kate mbok gowo pas travelling yo isok rek. Pancine pun terbuat teko bahan sing berkualitas, tapi regone sek terjangkau banget. Wes ngono yo gak mangan listrik akeh, soale dayane mek 400 watt. Bener-bener definisi alat sing cocok banget gawe arek kos. Dadi awakmu kabeh, ndang tukuo panci listrik iki rek.


Ngebiasake anak-anak moco kui penting kanggo masa depane. Dadi ngenalke buku lan perpustakaan kui penting diwiwit ket anak isih cilik. Perpusatakan daerah Propinsi DI Yogyakarta iso dadi pilihan ngenteke weku preinan karo anak. Perpusatakaan sing dijenengi Grahatama Pustaka kui duwe koleksi sing okeh, seko buku anak-anak tekan naskah kuno. Perpustakan daerah kui duwe siji lantai sing khusus iso dienggo anak-anak. Neng kono ono ruangan bermain neng jero ruangan. Neng kono anak lan wong tuone bisa berinteraksi nganggo dolanan sing wis dicepake. Neng kono uga ruangan musik sing iso dienggo anak-anak sing pingin sinau musik. Lan ono ruangan moco khusus anak-anak. Ruangan kui khusus nyimpen akeh koleksi buku sing iso diwoco bocah-bocah. Neng kono uga ono sesi dongenge.


Kuliah kui pancen padet kegiatane. Awak dhewe kudu sinau karo garep tugas sing dikei dosen. Awak dhewe uga kudu ngurusi organisasi lan acara sing awak dhewe melu. Mergo akeh kegiatan lan tanggung jawab kui, awak dhewe suwe-suwe ngeroso abot lan dadi stress. Supoyo awak dhewe ora stress mergo kuliah lan kegiatan sing padet mau, ono beberapa hal sing iso awak dhewe lakoke. Sing kesiji, awak dhewe iso nganggo wektu selo lan dino prei kanggo leren. Ojo nganggo wektu kui neng hiburang sing marake awak dhewe kesel. Sing keloro, awak dhewe kudu ngerti kapan wektune kanggo mandeg lan ora nompo tanggung jawab sing ngebebani. Sing ketelu, awak dhewe iso ngatur kapan awak dhewe kudu sinau, ngurusi ornganisasi, lan leren.


Jare konco-koncoku sing tau ngajak dolan aku nang kali biru kulon progo. Dalane ancene menggak-menggok, munggah-mudun ora karuan. Sak jane nag ancene digawe wisata dalane diambakno saitik lah ben wong sing dolan rono ora wedi soale ciut ambek menggak menggok. Aku ambek koncoku atene kejegor got polahe dalane keciuten. Yo ono sing dalan gede tapi petunjuke kurang dadi akeh sing ora eru. Terus- nag situ-situs wisata online yo akeh sing ngomong nag dalane ancene serem, munggah-mudun, ambek menggak-menggok. Mangkane nag dolan rono sepeda montore kudu bener-bener normal, Nag ora normal terus ono opo-opo iku sing medeni soale dalane sepi. Bengkel yo emboh nag endi soale pas liwat kono koyoke ora tau petuk sing jenenge bengkel sepeda. Onoe omohe wong-wong kono dewe.


Kegiatan preian ambek konco utowo keluarga yaiku aktivitas sing biasa digawe ngentekno waktu nag utowo ono waktu luang bareng ambek konco-konco. Tapi liburan ambek konco-konco iku iso wae koyok cangkruk, ngomong-ngomong bareng, dolan bareng, utowo mangan bareng. Soale sing jenenge  preian bareng iku ora kedu dolan adoh nang gonane panggon-panggon sing enak digawe bareng-bareng. Preian karo konco iku asline cukup bareng ambek cangkruan bareng sing isine cerito-cerito bagi-bagi ilmu ambek pengalaman iku sing diarane preian. Soale sing dibutuhno iku yo mok angger iso prei bareng terus cerito bareng-bareng ambek sharing-sharing. Biasane preian bareng iku yo cukup kumpul-kumpul bareng iku se sing jenenge preian bareng.


Awak dhewe kudu manfaatke akehe aplikasi dodolan daring sing saiki ono. Aplikasi kui ora mung guna kanggo dodolan. Kui uga iso awak dhewe gunake dadi bahan riset sak durunge awak dhewe buka usaha. Aplikasi kanggo dodolan daring kui akeh banget. Awak dhewe dadi ora usah repot-repot riset neng lapangan. Awak dhewe iso riset neng omah karo mantengi aplikasi dodolan daring mau. Seko kono awak dhewe iso entuk informasi barang-barang opo sing wis didol neng kono. Yen misale, awak dhewe wis ngerti opo sing arep didol. Awak dhewe iso golek sopo wae sing bakal dadi saingane awak dhewe mengko. Awak dhewe uga iso golek ciri khas sing unik sing durung dienggo karo bakul sing liyo.


Keberhasilan pembangunan MRT nang Jakarta iku marakno pemerintah wes kate mbangun MRT nang kota liyane, salah sijine iku Bandung. Yo apik seh nek pengadaan transportasi umum tambah akeh, bakal tak dukung sisan. Sing lagi tak enteni iku pembangunan MRT nang Suroboyo. Sumpah, iki penting banget lho. Dadi engkok MRT iku dibangun dengan rute Gresik—Surabaya—Sidoarjo. Alesan e penting soale akeh pol wong Gresik ambek Sidoarjo sing kerjo nang Suroboyo dan kudu pulang pergi. Wes ngono, akeh wong Suroboyo sing kerjo nang Gresik utowo Sidoarjo dan kudu pulang pergi sisan. Roto-roto, mereka iku bakal pegel nang dalan disikan dan makarno gak isok maksimal nyandak kerjaane. Nek onok MRT, setidake perjalanan gawe nang kantor iku isok luwe enteng dan diringano lah. Kudune Pemprov Jawa Timur iku mertimbangno alesan iki.


Nag negoro iki sing jenenge tokoh-tokoh agama iku macem-macem karek daerah iku pengene nyelok wong iku opo sing penting ketok mulyakno wong iku maeng. Terus opo sih sing jenenge Tokoh-tokoh agama iku? Tokoh-tokoh agama yaiku wong sing duwe pengalaman utowo ilmu sing luweh jeru utowo duwur masalah agama, mboh iku teko ngajine, ngerteni kitab suci sing dadi pedomane agama maeng, utowo carane ngulangno agama iku maeng. Dadi sing diarani tokoh-tokoh agama iku ancene wong sing bener-bener ngerti ambek agama ora kok angger ngerti terus dicelok tokoh agama, tapi kudu duwe kontribusi nang masyarakat sampek masyarakat utowo wong nang daerah iku ngerteni utowo ngakui nag wong iku dadai tokoh agama.


Kabeh uwong iku nduwe omah sing bentuk e bedo-bedo. Onok sing omahe ombo, onok sing omahe ciut. Mesin cuci sing kate dituku pemilik omah iku kudu disesuaino ambek ruang sing onok nang omah iku mau. Nek misal awakmu urip nang apartemen sing ciut tapi kepingin nduwe mesin cuci sing apik, awakmu isok milih mesin cuci sing nduwe siji tabung. Mergo tabung sing onok nang mesin cuci iku mek onok siji, dadi gak mangan panggon akeh. Mesin cuci siji tabung iki wes dilengkapi ambek fitur sing lengkap sisan, bahkan luwe canggih timbang mesin cuci sing nduwe rong tabung. Wes ngono mesin cuci iki luwe ngirit banyu. Dadi nek tuku iki, isok ngirit panggon, ngirit banyu, otomatis dadi ngirit duit.


Perkara sembahyang saiki dadi perkara sing dientengake. Ana sing nganggep yen wong kang sholat limang wektu kuwi wong alim, padahal sholat limang wektu kuwi perkara wajib sing kudu dilakoni karo umat muslim. Shalat dianggep barang sing angel ditemoni. Yen perkara angel golek panggonan, babagan iki bisa dibantah amarga saiki akeh mushola lan sarana sholat ning tempat umum sing nyaman. Sing marai kuciwa kuwi wong malah bangga yen ora sholat lan diomongke wayah konten ning sosial media. Nanging ya ana wong sing tetep njaga sholate masio dekne ning jaba isih nakal kaya mabuk, mbuka aurat, lan liyan-liyane amarga percaya yen ibadah kuwi digolek dudu teka dhewe.


Kabeh wong mesti ngerti opo iku cumi-cumi. cumi-cumi iku termasuk salah sijine panganan laut sing gelek dimasak karo wong-wong. Tapi ora kabeh wong iso masak cumi-cumi soale ono ireng-irenge. Lah terus piye carane masak cumi-cumine iku. Carane iku ora ewo sing penting ati-ati ambek bumbune lengkap. sing awitan cumi-cumi maeng diresiki disek ditokno kabeh endoke (nag ono), terus ditririsno awak ambek endase. Terus ditugel-tugel sak senenge ukurane. Mari ngunu disiapno bumbune koyok bawang abang, bawang putih, uya, gula, ambek jahe. Mari ngunu cumi siap dimasak. Mboh iku digongsong utowo dibacem. Tapi biasane enakan dioseng soale rasa khas cumine isek ono.


Pas jaman sekolah biyen, aku lan keluargo mesthi setaun sepisan menyang neng Bogor. Eyang sing sekaing bapak daleme neng kota udan kui. Dadi aku mesthi ngunjungi piyambakipun pas bakdo utowo preinan sekolah. Liburan kui awak dhewe ora neng endi-endi. Acara utamane kui mung ngancani eyang-eyangku, ngobrol lan mangan bareng neng omah. Senadyan ora neng endi-endi, aku tetep seneng. Yen eyangku lagi crito kui seru banget. Akeh hal-hal sing lagi aku ngerti. Menurutku, kui arti liburan sing sebenere, ngenteke wektu bareng kaluarga utowo wing sing disayang. Yen misale arep lungo, awak dhewe biasane mung lungo neng rumah makan padang sing ono neng cerak omah. Panggone ora mewah nanging panganan lan suasanane lumayan enak.


Susu menda etawa sakmenika kathah dipunminati amargi kandungan gizinipun ingkang boten kalah ketimbang susu lembu. Susu menda etawa menika dipunklaim saged mantunaken penyakit TBC kaliyan asma. Kalangkungan sanes susu menda etawa ingkang boten dipungadhahi susu lembu inggih punika boten asring damel alergi. Kualitas tilem ugi saged dados sae bilih sampeyan ngunjuk susu menda etawa.Senandyan kados menika, sampeyan boten pareng ngunjuk susu menika asring sanget amargi kalori susu kasebat langkung inggil ketimbang susu lembu. Sampeyan saged kenging alergi senandyan alergi susu menda etawa langkung awis kedados. Bilih sampeyan ajeng tumbas susu menda etawa, boten sah sumelang amargi sakmenika kathah toko online ingkang sadeyan susu menika. Cekap pesen langkung Whatsapp, sampeyan pun saged ngraosaken susu menda wonten griya


Mangsa wisuda wingi, Leo bingung ameh ngewenehi kancane kado arupa apa. Untunge, Leo dikandhani karo Briyan yen ana promo pizza ning Domino. Promo Pizza kuwi yaiku tuku 4 pizza mung bayar 60 ewu wae. Leo seneng banget lan langsung tuku pizza liwat gojek. Sakwise Leo tuku pizza promo kuwi, dheweke langsung nambahi tulisan kanggo hadiah wisuda kanca-kancane. Leo ora lali tuku pizza kanggo awake dhewe supaya bisa nyoba kepiye rasane pizza domino yen oleh promo. Rampung ngewenehi pizza ning kanca-kancane, Leo banjur nyobak pizzane dhewe. Leo tuku 4 rasa pizza sing beda yaiku rasa beef, chicken, cheese, lan rasa campur. Pas wis dicoba, Leo ngerasa senajan pizza iki pizza promo nangis rasane tetep enak kaya pizza biasane.


Saben taun organisasiku mesti ngadakno makrab utawa malam keakraban kanggo wujud apresiasi kabeh anggota organisasi lan kanggo ngeraketna kekancan saben anggota. Taun iki, aku sing ditunjuk kanggo golek penginapan ning cedhak Gunung Merapi. Aku diewangi karo Aldo muteri Kaliurang kanggo golek penginapan sing cocok kanggo organisasiku iki. Sawise 2 jam muter lan durung nemu penginapan sing pas, akhire aku lan Aldo mandheg ana ing ngarepe Villa Mentari. Aku mlebu ing villa iku lan nakok ning petugase pira rgenae, ana pira kamare, lan liyane. Sawise rundingan karo ketua organisasiku, Villa Mentari iki akhire dipilih kanggo dadi panggon makrab. Teko sing takdelok, villa iki resik, amba, lan dalane gampang. Ngarepe villa iku uga langsung ana gardu pandang Gunung Merapi.


Kamera polaroid sempet disenengi karo kalangan enom saiki. Kamera polaroid kui kamera sing iso munculke gambare langsung bar difoto tanpa ono proses-proses neng ruangan khusus. Bentuke kui mirip koyo kemara sing liyane, ono lensane, ono kilate, ono tombol cekrekane. Mungkin perbedaan sing paling keroso seko bentuke kui ora ono layar sing iso ngedelok hasil gambare. Perbedaan liyane kui hasil seko jepretan kamera polaroid kui ora disimpen neng bentuk digital, nanging dicetak langsung neng film seng ono neng jero. Panggon kanggo nyimpen film kui uga dadi salah siji pembedane kamera polaroid karo kamera sing biasa. Hasil sing iso didelok langsung kui dadi salah siji keunggulan kamera polaroid kui.


Aku dijaki koncoku dolen nang omahe gawe ngancani de’e sing lagi dewean nang omahe. Aku iyo-iyo ae dan langsung ngabari mamaku. Awak dewe langsung berangkat pas mbarine moleh sekolah. Berhubung aku buru pertama kali melbu omahe koncoku, rasane dadi canggung karepe dewe, opo maneh ditinggal koncoku gawe adhus disik. Akhire aku mek isok meneng dan ndeloki sekitaran tok. Suwe-suwe mulai coba tak wanikno gawe keliling omahe. Enak-enak ndeloki sekitar, aku gak sengojo nyenggol cagak dan langsung cepet-cepet tak balekno. Tapi aku penasaran, iki cagak kok koyok bedo karo biasane. Pas koncoku muncul, aku langsung takon iki cagak gawe opo. Koncoku langsung njawab nek iku guduk cagak, iku jenenge stik gawe dolan billiard. Dan aku mek isok angguk-angguk ala kadare.


Tau kepikir gak, opo’o soto ning setiap daerah iku bedo-bedo? Dadakno ancen soto nang ben daerah iku digawe bedo cek nduwe kekhasane dewe. Maceme soto nang seluruh Indonesia onok sampe 16 jenis, dan sing nang Jawa Timur onok kurang lebih 5 macem. Siji, sing paling terkenal yaiku Soto Lamongan sing khas ambek taburan bubuk koyane. Loro, Soto Kediri sing khas ambek campuran santen nang kuahe. Telu, Soto Gurit Blitar sing meh meh mirip opor soale onok bumbu rahasia khase dewe. Papat, Soto Dok Jombang sing paling kuahe paling kentel di antara liyane. Limo, Soto Meduro sing paling rasa rempahe paling khas dibandingno liyane.


Sembarang kalir aktivitas sing dilakoni nang gunung iku mesti ekstrem. Bah iku menek tebing gunung, bah iku ndaki gunung, dan liyane maneh. Onok salah siji sing mulai digemari ambek uwong-uwong, yaiku sepeda gunung. Gak koyok motocross sing nganggo motor mesin, nek olahraga sing iki nganggo pedo pancal biasa sing khusus gawe nang gunung. Ketokane koyok bersepeda biasa tok, cuma sepeda gunung iku luwe ekstrem teko sing mbok bayangno. Soale dalan nang pegunungan iku gak onok sing mulus, kabehe gronjalan. Timbang nek mlaku, wong sing ngelakoni olahraga sepeda gunung iku kudu luwe fokus gawe nyeimbangno awake ben gak tibo dan nyusruk nang jurang. Wong pedoan biasa ae kudu nyeimbangno awak, opo maneh iku ditambah nyeimbangno ngendarai pedo nang jalan gronjalan.


Minggu isuk kurang marem yen durung mangan bubur. Pakulinane wong Indonesia sing iki angel diilangake. Bubur dewe yaiku panganan kang digawe saka sega lembek lan dicampur karo suwiran pithik, brambang goreng, kacang, kecap asin, krupuk lan duduh. Saliyane bisa nggarai wareg, bubur uga akeh gunane yaiku bisa nambah energine awak supaya bisa ngelakoni kegiyatan saben dina. Nanging, aja nganti lali yen mangan bubur kudu ati-ati milih iwak utawa lawuhe supaya ora kakehan kalori sing mlebu ana ing awak. Bubur bakal enak banget dipangan saben isuk sak rampunge nindakake olahraga utawa kegiyatan isuk liyane. Ora usah bingung menawa pengin mangan bubur, amarga bubur iki dudu panganan sing aneh lan angel digoleki. Kowe bakal nemu bakul bubur ana ing ngendi wae.


Sadranan, sapa sing ora tahu krungu acara adhat iki?. Kegiatan sing dilakokake ing sasi Ruwah kanggo ngirim donga marang para leluhur kang wis seda. Sadranan ing saben wewengkon beda-beda. Ing sekitaran Solo utawa Surakarta biasane sadranan dienakake ing lingkungan makam utawa teka silaturahmi ing omah-omah. Nalikane silaturahmi kui, dhayoh sing teka dicaosi panganan omahan lan klethikan. Sak bubare kui, para masarakat bakal njegur ing kali utawa sumber kanggo niatan reresik awak. Sadranan kang wis dadi adat saka leluhur iki kudu terus lestari lan kudu tetep ana supaya budaya sing wis diramut suwi karo Simbah-simbah iki ora ilang. Kamangka kui, para nom-noman kudu tetep njaga lan nglakoni tradisi iki.